
Învaţă-mă arta dg a crga insule de 
nemișearg, în carg să pot aduna 


frumusețea lucrurilor înconjurătoarg: 


norii, copacii, sunetul muzieii... 


Marion Stroud 


Nici vom sta şi vom lăsa 
muzica să ni se strecoare 
în auz: iar blânda 
nemişearg şi noaptea vor fi 
alinturile duleii armonii... 


William Shakespeare 


Nici nu ştiu cum să încep această frumoasă poveste a 
cerurilor albastre... Poate că ar trebui să încep clişeic, cu 
copilăria însorită, plină de farmecul inocenţei, vise pe nori de 
catifea sau îmbibată de aromele primăverilor mele... Să 
continui cu viaţa bogată, imensă în sentimente, profundă în 


Roxana banse 


analiza simțurilor... Sau să rămân la mijlocul unci trăiri de aur, 
prinsă în timp, captivă în cer, prizonieră a zeilor bucălați? 
Frumoasă dualitate în gândire, dragă detaşare de timp 
prezent... Sau să cânt minunatul viitor ce mi se întrevede 
printre fulgerele temător-argintii în lumina neagră a nopții de 
catifea? 

Zâmbesc trist, viață viitoare, căci ştiu că nu vei fi uşoară şi 
vei trece prin curentul electric al spiritului frânt, conservat, 
vindecat, tratat, renăscut, educat, umilit, împovărat, chinuit, 
spintecat, sângerând de dureri nevăzute şi rebandajat, 
cicatrizat... Oare ce chip are sufletul meu? 

Probabil că povestea asta a început deja cu mult timp 
înainte de mine. Poate cu legenda fluturelui albastru devenit 
simbol metaforic pentru creația mea sau poate cu trăirile 
revenite fulgerător din trecut prin sânge care-mi scaldă 
țesuturile fine... 

Nobil a fost îngerul meu pentru că mi-a păstrat o felie din 
paradisul acesta psihologic şi m-a aruncat din leagănul 
eternității în lumea aceasta minunată. Cum altfel poate fi o 
astfel de lume ce freamătă în necuprinsul imaginaţiei cu 
dimineţile ei de aur... Şi florile din rubine, cu păduri 
paradisiace şi adormite senin în minţile poeților... E anotimpul 
ploilor de fericire, când cerurile se deschid şi lacrimile sfinților 
udă spirite însângerate de îngeri; e anotimpul florilor de anthee 
şi al fluturilor albaştri! E anotimpul vieţii şi al iubirii vieţii! E 
aroma incitantă a vieţii noastre din puţin cardamon... Ce 
concert al inimilor, această viaţă! Ce dar mai prețios am putea 
avea în eternitate decât această viaţă? Încă n-am instrumentele 
necesare care să-mi dea puterea să-i determin pe ceilalți, cei 
care contează, să vadă aceşti bieţi orbi, aceşti săraci nevăzători 

ai sufletului, că minunile există, că ei înşişi sunt minunile, noi 
înşine suntem îngerii, viaţa însăşi e cea mai mare minune a 
creaţiei divine. Cum să nu poţi vedea îngerii dincolo de nori? 
Cum să nu te simţi acolo, cu ei... Cum să nu simţi în fiecare zi 
atingerea aripilor păsărilor paradisului ce îți mângâie 
pleoapele? Cum, biet pământean, să nu-ţi închini mişcării şi 
vieții nestematele din tine? „/ 

Prin lanurile acestea de gânduri regăsim neîncetat 
nemurirea... Zeii ne urmăresc cu torţe aprinse de vânt şi marea 
şopteşte cântece dulci, cântecele copilăriei mele care, păstrată 
în sipetul adânc al cerurilor, se va întoarce ca o lebădă albă, ca 
un nor de praf, ca spiritul unui neînlocuibil trandafir din 
Grădina Edenului şi va rămâne prins acolo unde nu pot 
pătrunde decât razele unei alte luni de argint... Îi dau voie să 
rămână acolo... să-i fie bine... 

Şi în labirintul acesta al vieţii trebuie să alergăm mereu, să 


ne pierdem, să ne regăsim, să trăim, dar făcând mereu cu mâna 
zeilor din spatele nostru şi aducând adieri proaspete de 
osmanthus vântului bătrân ce locuieşte acum în focul torțelor... 
vis ciudat şi învolburat... prizonieră a ta, eu, cu mintea mea... 


Vom parcurge sigur înot marea cu adâncurile ei albastre cât 
universul, cu aromele picurate din argintul icoanelor, cu lumina 
ei fascinantă şi privirea misterioasă... cu plajele, leneşele şi 
dulcile plaje aurii, cu scoicile lor antice... acele lungi, 
nesfârşite maluri ale tinereţii ce se pierd în întrepătrunderea 
cerului cu marea, în mătasea de culori a apusului... 


Și iată-mă expulzată din vis, aruncată din nou în lumea 


aceasta înrouată cu fericire, cu soare, cu viaţă, în pădurea 
aceasta printre crengile căreia coboară câte o stea multicoloră şi 
sărută cu margini netede pământul... 

Flori de osmanthus! Miroase a flori de osmanthus! Ploaia 
angelică îmi stropeşte cu picuri de aur aripile de fluture 
albastru... Şi zbor lin, pe sub razele vii ale soarelui; mă 
confund cu cerul atât de adânc încât simt că-mi pierd sufletul 
de bucurie... Dar îl chem înapoi şi zbor, zbor spre câmpuri 
aurite şi parfumate cu aromele verii... Şi aud în surdină şi 
totuşi atât de tare muzica mea... 

Da, am început să mă metamorfozez în jungla asta de 
fericire, mă sălbăticesc frumos... aş vrea... aş vrea să fiu 
floare... şi iată-mă în câmpul aurit... am devenit floare, sunt un 
mac, apoi o floarea-soarelui, călătoresc spre ţinuturi exotice, 
am devenit o floare de osmanthus... şi ploaia caldă a sudului 
are altă aromă... mi-aş dori ca îngerii să coboare peste sud, 
sudul acesta al vieţii mele, unde se strâng şi de unde pleacă 
atâtea zeități imaginative... fiindcă îngerii nobili au creat la 
capătul lumii zările de dincolo de nori, unde mările calde au 
culoarea andezitului cu irizaţii ivorii şi transparent-cristaline... 
E timpul dorințelor împlinite! 

Și muzica fericirii revine din ce în ce mai puternică, e 
concertul simţurilor unui fluture albastru... Şi acum, când 
scriu, simt în spatele meu adierea unui înger care mă veghează; 
nici nu are rost să mă întorc să văd, îl simt, simt această lumină 

pe care o transpun pe hârtie, această bucurie de a trăi şi a 


împărtăşi această minunată existenţă cu cele mai frumoase flori 
ale junglei de aur. Călătoresc purtată pe aripile îngerului meu 
peste ţinuturi nemaivăzute, vis nebun, până la o mare întinsă şi 
limpede, ca ochiul credinţei ce sălăşluieşte în acest biet suflet 
scăldat în lumina fericirii, şi între cer şi pământ răsar de 
nicăieri trandafiri de culoare frunzelor toamnei târzii. E 
minunat să pot poposi pe o petală atât de frumoasă! Spectacolul 
naturii e unul nemaivăzut, mai ales că amurgul şi-a ales acum 
cel mai frumos concert al inimilor... Splendidele culori ale 
verii s-au aliniat în zarea purpurie şi ele urmează soarele şi 
cântecul lui ca într-un minunat carnaval al vieții... lată şi 
primele diamante pe cerul nobil albastru. Trandafirii îşi 
schimbă visele şi devin frangipani roşii care atrag parcă toată 
lumina stelelor asupra lor... 

Şi eu, biet fluture beat de fericire, sper într-o viaţă mai 
lungă ca să pot admira spectacolul naturii, mă întorc spre 
stele... sufletul şi mintea fotografiază tot... am regretul că nu 
pot oferi şi altora visele mele... visul acesta... visul... Şi mă 
gândesc cât de norocoasă sunt că pot simţi aşa ceva... 

Fie ca toate gândurile omenirii să se prefacă în fluturi şi 
apoi în raze de soare, pentru că acum începe era luminilor! 

Numai cerul a rămas acelaşi ochi albastru şi blând al 
credinţei... Sunt imediat binecuvântată de o lumină rece şi albă 
şi tonică a unei scări care duce spre lumi nevăzute... Vis 
delirant şi nesfârşit, epuizant în emoția lui... Îmi sclipesc 
aripile, acum argintii de atâta fericire... Fluturii sunt ca 
oamenii, îşi schimbă culoarea aripilor în lumina fericirii... Biet 
future albastru... Ai uitat de tine, minunat fluture albastru, 
dacă ţi-aş citi sufletul ar trebui să mă înalț în fiecare zi spre 

albastrul cel mai adânc şi mai orbitor al cerului, cu aripi de aur; 
cum cele şapte păcate se pot ierta cu un singur gând nemărginit, 
la fel ai putea ierta cu un zâmbet toate ororile lumii şi ai face ca 
orice om să înțeleagă, să cuprindă ncînţelesul pe care tu, 
spontan şi zdrobitor, l-ai descoperit... Biet fluture albastru, câte 
nu poţi face cu acea inimă şi cu gândurile tale; dacă Creatorul 
şi le-ar fi însuşit vreodată, deja existenţa Pământului ar fi pusă 
la îndoială... sau existenţa Creatorului genial... Dar te-a trimis 
pe tine, aripă albastră, să vorbeşti lumii despre frumuseţile 
Paradisului... Biet fluture albastru, eşti osândit să-ți porți 
comoara frumuseţii pe aripile de aur! 


II 


Cum aş putea să-i fac pe ceilalți să existe? Să existe cu 


adevărat, în cel mai plin sens al cuvântului... cu orice secundă 
divină... 

Stau aici, cu ochii în noapte, pierzându-mă în neantul de 
frăgezime neagră şi mă gândesc la originea umanității... Nu a 
omului, ci a umanității... umanitatea ca element indispensabil 
al divinului... Mă cufund în straturile nopții şi, surprinzându- 
mă gândind la probleme de fundament uman, mă trezesc 
tocmai în mijlocul vieții, tocmai înaintea începerii timpului 
unde, pentru o clipă, înțeleg tot, enigma vieții e dezlegată, la fel 
ca tainele cerului şi ale pământului... Apoi visele mele mă trag 
înapoi înspre abisul din mine... Nu poate fi altceva craterul 
acesta de viaţă din mine, acest neant de frumos spiritual, decât 
un abis, un abis ca un tunel cu pereţi de sticlă colorată... 

Această călătorie prin lume m-a readus, de fapt, la originile 
vieţii mele, departe, departe... Acolo unde tigrii de bronz îşi 
joaca sferele de aur pe piedestale inexistente, în- muzeele 
imaginaţiei... Da, şi toate astea, ecuaţii ale psihicului nostru, se 
regăsesc în esenţa fiecăruia dintre noi... 

Îmi e aşa de greu să arăt şi altora ceea ce am descoperit... 
Mi-e aşa de greu să înțeleg ge ce nu-i pot face să vadă 
miracolul de a fi... E atât de trist că oamenii se uită unii prin 
ceilalți ca la un teatru individual, ca la un imens carnaval în 
care văd numai măştile, superbele măşti ale personalităţilor... 
Dacă ar vedea dincolo de măşti, în minte, în inimă... Lucru 
imposibil pentru unii, fapt generat de indolenţa şi de agonia 
vieţii lipsite de sens care batjocoreşte societatea în fiecare zi... 
Poate vor învăţa vreodată o lecţie, aceşti păgâni ai vieţii, păgâni 
ai templului existenţei, atei ai sufletului... Zdrobindu-se de 


ziduri  zgrunţuroase... comportament obsesiv-compulsiv... 
dulce somn... superbe animale scumpe, cei ce preţuiesc 


iubirea, exemplare de excepţie aceste leneșe feline graţioase ce 
se răstaţă în soarele verde al junglei... superbă lene cu blana 
moale, catifelată, bogată... superbă vârsta aceasta a răsfăţului 
spiritual, a mofturilor ocazionale, a timpului de aur curgând 
greoi Şi puternic parfumat, ca un rău de miere... acest minunat 
înot prin radiantul rău al vieţii... 

Ştii oare, spirite, ce mult am aşteptat ploaia aceasta a 
dragostei peste sufletul meu? Înălţarea spiritului către sferele 
eternului şi coborârea în abisul cel mai întunecat al fiinţei mele 
au făcut din mine un alt om, o altă persoană care ştie din 
naştere să preţuiască viaţa... Nu e acesta cel mai valoros lucru 
din Univers? l 

ŞI oare nu-i cel mai misterios lucru acela al întâlnirii a două 

energii pentru care nu contează materia, cu abilitatea de a fi 
alături la kilometri depărtare? Fiindcă unul devine celălalt şi 
celălalt devine unul, adică spiritul minţii asistă la întregirea 
mitului-geneză al androginului. 

În valurile de mătase învăluitoare ale simţirii, fluturii din 
oameni își deschid aripile ca să evadeze în dragostea soarelui, 
în dragostea cerului, luminii, în iubirea blândă a întunericului 
primordial... Rămân pe pământ trupurile seci, ca păstăile 
uscate, ca să le permită spiritelor să se înalțe... Oare când o să 
înțelegem câtă binecuvântare ne este dată? Când nu o să mai 
fim prea grăbiţi ca să vedem, ca să simţim, să ne dăruim 
Marelui Spirit, ca apoi să putem înţelege că Marele Spirit 
suntem noi, în complexitatea noastră spirituală... Că suntem 
îngeri şi demoni, sacru şi profan... 

Stau nemişcată pe stradă şi pot să fac timpul să se oprească 
puţin (pentru că am înțeles că viaţa şi rolul ei şi dragostea şi 
rolul ei este de a fi, a exista, am înţeles că cele două sunt 
identice şi indispensabile una altera, că sunt însăşi esenţa 
Spiritului Creator) şi văd umbre pe trotuar, umbre pe blocuri, 
umbre, numai umbre pe lângă mine; oamenii s-au transformat 
în umbre, copacii la fel, toată materia este străvezie, numai 
cerul albastru şi compact înveseleşte cozonacul acesta cu viaţa 
moartă în el ca nişte nuci dispersate. Văd prin ei, majoritatea 
sunt goi, nu au nimic, câte unul mai poartă în el câte o minte 
sau câte un suflet, dar majoritatea sunt trişti, văd o lume 
tristă... O lume tristă mă înconjoară cu aura ei... Ar trebui să le 
împart ce simt eu, nucleu de lumină, dar n-ar vrea să vadă, nu 
au timp, nu au chef, personalităţi anihilate de cotidian, îmi curg 
lacrimi de chihlimbar că nu le pot dărui lor pe mine însămi, să 
se bucure ei de esenţa vieţii, de metamorfoza dragostei prin 

sine... Eu mă îndrept spre o lume luminată, spre lumina 
dragostei, spre înţelepciune, mă îndrept spre însuşi sufletul 
meu... 

Şi pur şi simplu mă plimb într-un teritoriu spectral, scăldat 
în culorile iubirii pe care deocamdată doar eu îl pot admira, 
deşi e la îndemâna oricui... Vântul mă plimbă cu undele sale în 
realităţile paralele ale existenţei „unde realizez că tot ceea ce nu 
este ridicol nu e nici imposibil sau imaterial. 

Înot prin oceanul de aur şi totuşi pot respira focul 
pământului, zbor în soare şi sunt scăldată în parfum, plâng cu 
flori şi zgomotul foşnetului de aripi se prăbuşeşte din nou în 
ocean. Acesta este circuitul MEU în natură, circuitul trăirilor şi 
viselor mele. Noroc că acum cineva înţelege ceea ce nu puteam 
demonstra înainte, noroc că, în sfârşit, am cui să povestesc 
basmele paralele ale Marii Poveşti. 

Şi având un Creator atât de bun şi generos, Marea Poveste a 
Existenţei devine acum doar un vis al tuturor generaţiilor 
trecute, prezente şi viitoare. Şi cum spiritele înalte au capacităţi 
senzoriale extraordinare, aproape nepământeşti în împlinirea 
viselor, şi cum oamenii, ce sunt altceva doar îngeri propriilor 
vise, iată acum demostrată teorema devenirii prin iubire sau a 
marelui vis împlinit. 

La marginea mării mă jucam odată, rătăcită printre firele 
nisipului... Şi valurile m-au regăsit şi m-au aruncat spre 
soare... Pe marginea prăpastiei meditam odată, neștiind că 
tocmai căzusem în abis, dar pietrele m-au prins şi m-au aruncat 
spre cer... Între valuri visam odată... şi visele s-au împlinit... 
Prin lanuri de aur mergeam zâmbind înaintea furtunii... şi 
curcubeul m-a legănat... 


Inaintea furtunii mergeam oarbă şi îmbătată de fericire ca 

într-un basm al vieţii, spre norii furioşi, supăraţi, mâhniţi şi 
trişti, zburam pe aripile vântului de furtună şi niciun înger nu s- 
a arătat la orizont... A fulgerat, a tunat îngrozitor şi ploaia a 
biciuit macii sângerii cu furia ei albastră... 

Mergeam prin furtună cu sufletul doldora de iubire şi de 
aurul vieţii, am trecut prin nori şi... undeva, departe, m-am 
găsit pe nişte câmpuri întinse, verzi şi însorite, spre mare, spre 
valurile azurii; am zâmbit cu ochii scăldaţi în soare şi m-am 
întors în furtună, m-am preschimbat într-un vârtej de culori şi 
m-am revărsat peste lume ca o ploaie de stele şi am împlinit 
mii de vise, m-am întors în furtună şi m-am transformat într-un 
fir de argint, m-am scufundat în mare şi am dăruit lumii cerul 
albastru, înalt şi superb al după-amiezelor însorite; m-am întors 
în furtună şi m-am făcut apoi rază de soare, am străbătut prin 
întuneric şi i-am creat cerului soarele de la miezul nopţii; apoi 
m-am întors pe câmpul însorit, la furtună... bună şi blândă, 
caldă şi duioasă, chiar şi ea a plecat visând, m-a luat cu ea, a 
colorat unde de nori şi valuri de iubire şi m-a dăruit vieții... şi 
Marii Poveşti. 


IV 


Pe ce mereu ne întoarcem la mizera şi umila noastră 
existență, în carapacea aceasta unde suntem feriţi dar ne 
sufocăm sentimentele şi voința din cauza unor principii care cel 
puţin nu ne aparţin personal? Revenim la această umilă şi 
covârşitoare povară a vieţii: a trăi între aceiaşi şi aceiași 

parametri zi de zi, oră de oră, an de an, ucigător al vieţii din 
noi... Unde e luptătorul din mine, unde e omul acela drept în 
faţa vieţii, demn şi curajos, unde e aventurierul care pleacă în 
necunoscut ca să-şi caute în lume destinul? 

Mă pierd aici, printre atâtea lucruri mărunte şi fără sens, 
încât, la un moment dat, într-una din aceste zile mi-aş dori să 
fiu ceea ce nu sunt, să fiu unde nu sunt iar ceea ce nu sunt şi-ar 
dori să fie altceva şi unde nu sunt far dori să-mi simtă lipsa... 

Însă destinul e o farsă a timpului şi-ţi râde în faţă cu acea 
poftă nebună de viaţă tocmai atunci când tu ai obosit şi vrei să 
ieși de pe scenă. Şi tocmai când succesul îți vine la picioare ca 
un piece of cake ironic, cazi în genunchi cu zâmbetul pe buze şi 
cu lacrimi în ochi şi te laşi spintecat de tăişul rece al înfrângerii 
pe care nu o vei recunoaște decât atunci când vei fi doar tu... 

Şi atunci fluviile de lacrimi îţi vor dărui curajul, după multe 
nopţi nedormite, după atâtea zile în care ţi se vor repeta în 
minte, obsesiv, la nesfârşit şi într-un mod încăpățânat, 
scoțându-te din minți şi aducându-te într-o stare de delir 
nebunesc, tocmai acele cuvinte care erau odată balsamul de aur 
al sufletului, care te-au rănit mai mult ca timpul, mai mult ca 
vârsta sau ca durerea fizică... 

De-abia atunci te va durea cu adevărat ceva: spiritul. Până 
atunci e doar vântul ce umple cu aer golurile sufletului; când va 
fi prea plin şi va da pe dinafară de lacrimi o să te doară cel mai 
tare, ca o rană pe care o mai înjunghii iar şi iar şi iar şi 
lacrimile sărate o vor face să sângereze... De-abia atunci va fi 
începutul... De-abia atunci va începe cu adevărat viaţa, nu 
trista agonie în care fuseseşi ancorat, biet spirit, din cauza 
principiilor inexistente ale unei societăţi materiale; pentru că 
totul este atât de trecător, atât de rapid şi insignifiant, atât de 

scurt, încât nimic nu merită efortul de a sta în loc sau de a opri 
Timpul ca să gândim... Tot ce e material cade în negura 
timpului, tot ceea ce este material cade în dizgrația uitării, 
imposibilului, nerealizarii... Rămân doar emoțiile şi mintea. 

Inima şi mintea, cele doua regine ale existenţei, cele ce dau 
sens vieţii şi oamenilor... Priveşte, în concluzie, biet om, în 
mintea şi, mai ales, în inima ta, caută frumosul şi transformă, 
ca un adevărat alchimist, totul, în aur... Și poate vei reuşi să 
spui şi altora... Dar e prea puţin probabil ca ei să creadă, deşi e 
real faptul că trăiesc miracolul existenţei... Probabil ar crede în 
superficialitate sau în inconştienţa noastră, în timp ce noi ne 
vom păstra nealterată această capacitate remarcabilă de a vedea 
dincolo de realitate... marii visători ai lumii... 

Totul începe cu nopţi de suferinţă, după lungi dureri 
insuportabile psihice, morale și spirituale care te propagă de la 
sine într-o altă lume... 

Așadar, iată-mă acceptând o parte din existenţa materială 
care se reflectă în orice pe vremurile astea. 


Hm reuşit să mă eliberez de durere şi să încep să mă 
regăsesc... Şi, Doamne, ce suflet frumos am găsit în locul meu, 
al celei de odinioară... Am regăsit marea de vise şi ferestrele 
spre viitorul larg şi luminos. Numai câte o vijelie de lacrimi mă 
mai tulþură din când în când, după care răsare soarele din ce în 
ce mai puternic şi bucuria vieții revine nețărmuit mai puternică 

şi mai iubitoare. Trăiesc cu pasiune şi bucuria şi durerea şi îmi 
dăruiesc sufletul fiecărei particule de viaţă din jurul meu. Astfel 
mă regăsesc în orice şi toate recompun spiritul meu. Zâmbesc 
durerii şi o aştept ca pe o alinare a vanităţii, pe când fericirea 
îşi face de cap într-una, pe-aici, prin cotloanele uitate, antice şi 
totuşi atât de actuale ale inimii. 

Mă uit în adâncul minţii ca să pot scrie despre suprafaţa 
spiritului rănit, mutilat; doar la sfprafață astfel, căci el îmi dă 
mereu suflul exploziei de bucurie care mă împinge către ce va 
fi. Mă poartă pe aripi de fluturi albaștri, parfumaţi, spre razele 
soarelui unui cer ca o lacrimă... Şi mă inundă acea stare de 
pace şi împlinire din nou. Îmi pare bine că am învățat să-mi 
controlez această stare şi să o fac să-mi rămână în inimă pe 
termen nelimitat. Practic, sunt făuritorul şi totodată paznicul 
fericirii mele. Şi am mai învăţat că toate răspunsurile pe care le 
caut sunt în mine, echilibrul de care am nevoie pentru a-mi 
vindeca rănile e în mine şi, ca să-i învăţ pe alţii să vadă ce-i în 
mine, trebuie să-mi deschid larg ochii spre soare şi să-i las să 
vadă... Imaginea lor reflectată în sau refractată prin sufletul 
meu... Şi să eman toată încrederea, credința, speranţa și 
dragostea din mine, ca într-o uriaşă explozie de lumină care i-ar 
orbi şi i-ar arde pe ceilalți pentru totdeauna... 

Şi ce orbire splendidă ar mai putea fi decât cea din lumina 
mea, element al Universului, miracol al existenţei, infinit prin 
multiplicitatea sa în lume? Şi ce arsură mai frumoasă ar putea 
exista decât focul sufletului plin de speranţă și încredere? 

Căci atunci oamenii vor putea vedea, prin orbirea lor, şi vor 
putea simţi, prin arsurile lor, tot ceea ce va curge prin ei din 
înaltul cerului minunat şi îi va contopi cu Natura şi vor deveni 
clemente ale Universului, miracole ale existenţei şi toţi vor 

deveni explozii infinite de lumină... 

Imaginează-ţi ce planetă splendidă va fi aceasta când vom 
deveni propriul nostru Soare! 

Stau aici, pe plaja aceasta însorită, leneşă şi dulce a 
spiritului meu... E cald şi vântul îşi cântă baladele înmiresmate 
prin nisipul fin şi mătăsos ca un şerbet turcesc de arahide... Îi 
simt gustul şi aromele ce mă poartă spre ţinuturi vechi... Şi 
marea aceasta ivorie cu valuri albastre, ca un ocean de lapte şi 
sidef, îşi mângâie cerurile înalte în soarele tânăr al muzicii; şi 
ce plaje, ca un muzeu de scoici albe, perle de culoarea zorilor şi 
aur fin, aurul vieţii care îţi pune pe cap cununi din raze de soare 
şi aripi de fluturi albaştri... Dulce vis, eternă visare... 

Simt nisipul sub mine, bătut de gânduri, spulberat de 
speranțe, cum se frământă, cum şuieră, înghițindu-mă în 
adâncurile melancoliei... Mângâi cafeaua aceasta egipteană a 
ploilor noastre şi mă desfăt în bogăţia culorilor, în Imperiul 
petalelor de soare. 

Şi insula aceasta minunat înconjurată de o mare de sidef, se 
oglindeşte în cerurile vremurilor noastre. Oglinda timpului, 
veche, nu ştie să-mi mintă simţurile. E bine... e bine să-mi pot 
simţi gândurile privind în depărtare marea calmă. Scoici albe, 
albe, albe se pierd în arhitectura universului nemărginit... 
lumile se îmbină în concerte aproape ireale, urcă pe scara 
lumii, apoi coboară, domoale, pe cărări de fildeş. 

Ce mare dulce, viaţa aceasta! Ce Frunze frumoase, 
oamenii! Ce adieri domoale, gândurile şi ce ape adânci, 
emoţiile! Cât de binecuvântată sunt că pot sta pe plaja aceasta 
să-mi simt viitorul fremătând ivoriu în marea dulce a vieţii! 


VI 


Credeai că ştii tot? Credeai că ştii tot, nu? Ei bine, află că 


nu-i aşa, descreşte din nou spre abisul din tine însuţi ca să te 
redescoperi şi să înveţi mai mult// 

Zbori acum, zbori singur de ceva timp şi te întrebi în ce 
direcție... cât timp vei zbura așa? Nu că nu ţi-ar plăcea, dar te 
înspăimântă posibilitatea unei rupturi între tine şi Cer, care ţi-ar 
putea reteza aripile aşa de frumoase... 

Mă găsesc într-un conflict cu lumea, dar nu cu lumea 
exterioară... Conflictul între cele trei lumi: lumea din mine, 
lumea dintre mine şi lumea exterioară şi lumea pur exterioară 
care nu înseamnă întotdeauna ce-mi imaginez. 

Şi conflictul meu vine tocmai cu lumea dintre mine şi 
lumea exterioară, adică exact cu acea lume cu care n-ar trebui 
să existe probleme. Mă întreb adesea despre rostul lumii şi dacă 
nu cumva viaţa e un spectacol continuu pentru vreun 
dumnezeu; simt nevoia să fac ceva de una singură, să am 
propria mea existenţă, să mi-o construiesc minut cu minut... 

Şi mai grav e că nu ştiu natura conflictului meu cu Lumea 
de Mijloc... Am suferit un şoc de natură religioasă; da, am 
suferit un şoc religios care m-a aruncat într-un vârtej de 
sentimente din mii de părți din mine şi care s-a spart în 
graniţele Lumii de Mijloc. 

Ca oameni, în ce credem? Foarte mulți dintre noi ar spune 
că e normal să credem în Dumnezeu... Oare- ce este 
Dumnezeu? De fapt, ce ar trebui să credem că este Dumnezeu 
sau ce este în realitate? lau în considerare puternicul impact al 

diferitelor domenii; ştiinţa şi religia au puncte de vedere adesea 
divergente, aleargă una dupa alta frenetic ca să-şi îmbine 
armonios piesele de puzzle incitant. 

De ce nu a făcut Dumnezeu un om ca Adam să fie fiul său? 
S-ar putea găsi o explicaţie în sensul că El a vrut să 
demonstreze dubla natură, deopotrivă divină şi umană, a 
Mântuitorului? Este Fiul Său, dar este născut ca orice om de pe 
pământ, constituind astfel exemplul deplin sau suma 
simbolurilor credinţei. Adam oricum şi-a pierdut natura divină 
când a ales să încalce porunca de a nu gusta din fructul interzis; 
probabil că fără jumătatea sa umană, lisus n-ar fi fost capabil să 
ierte toate păcatele omenirii; pentru că înainte de a fi iertate, ele 
trebuiesc înţelese şi motivate, şi numai o natură divină ar 
permite acest lucru; în fond, omenirea e norocoasă că are un 
lisus, în diversele sale nume dar în unicitatea conceptului său, 
dar se iveşte, în sfârșit, şi confirmarea realității miturilor 
greceşti, mai ales istoria Pandorei care a lăsat slobode prin 
lume moravurile firii umane... atotcuprinzătoarea îndoială. 
Dacă lisus este Fiul lui Dumnezeu, cum rămâne cu Adam? El 
ce este? Este creația Lui, înțeleg, dar cum se numește o ființă 
umană creată pentru creatorul său, ce este o ființă pentru 
creatorul său? Sau Adam este un simplu instrument pentru 
crearea lumii ca vârtej de moravuri? Până voi înţelege mai 
bine, Adam este, deocamdată, ceea ce este un tablou pentru 
pictor, o sculptură pentru sculptor şi așa mai departe... 
Foloseşte ca mijloc de expresie artistică, uneori indispensabil şi 
chiar obligatoriu pentru a face dovadă distincției într-un 
domeniu, este instrumentul care poate da măsura uneia dintre 
propriile valori ale eului şi măsura a ceea ce va veni ca dovadă 
de autodepăşire a valorilor tale actuale, fără ca ele să aibă ceva 

în comun cu valorile Creatorului tău. 

Este, cumva, o transpunere în trecut a modernităţii şi a 
controversatei idei despre clonare; apare şi aici aceeaşi 
întrebare: ce este un om creat de alt om în raport cu cel ce l-a 
creat? Oricum totul a apărut din îndoiala omului în credinţă, 
repetându-se astfel, la scară mult mai largă, istoria lui Adam; 
“crede şi nu cerceta” vine ca un imbold, ca un impuls ştiinţific 
pentru cei ce pătrund tocmai serbul biblic al cuvintelor. Ideea 
puvernantă este că oamenii au grijă prea puţin de nevoile lor 
spirituale şi de a-şi clarifica modurile prin care pot ajunge mai 
aproape de Divin. 

Nu susțin inteligența în sensul aprobat de valorile umane 
(de cele mai multe ori constituindu-se în cunoştinţele 
acumulate); susțin însă, cu toată tăria, inteligenţa emoțională, 
inteligența spirituală; e drept că însăşi asta presupune 
cunostinţe dar aici vine ca intermediar al extremelor Lumea de 
Mijloc a fiecăruia dintre noi, filtrul raţiunii şi natura umană, 
plus unele rămăşite din cea Divină (pentru că Dumnezeu este în 
tot, deci mai ales în noi înşine); aici, altă contradicţie: dacă 
Dumnezeu există în fiecare dintre noi, de ce nu suntem proprii 
noştri dumnezei? De ce avem liberul arbitru? Ipoteza libertăţii 
a căzut de mult... Şi, răspunsul răsărit imediat: omenirea este 
îmbinarea umanului cu divinul, nu este teritoriu monopolizat de 
divin... 

Mai am ceva de gândit în scris: despre iritarea minții... 
Contravine cu mine însămi concepția oamenilor despre religie 
ŞI, în general, concepţia ortodocșilor depre creştinism; vorba lui 
Cioran, “credinţa nu te obligă să fii şi prost”... umil, dar nu 
prost... Poţi crede şi dacă ai bine stabilite anumite principii 
raţionale și mai ales spirituale; aceasta ar putea fi o treaptă 

superioară de înţelegere după focul îndoielilor, după ce am 
plecat de la haos, ca să ajungem în lumină; mi se pare că 
ortodoxismul manifestat astăzi se bazează foarte mult pe o 
ipocrizie venită din neştiinţa şi frica oamenilor, nu neapărat de 
Dumnezeu, ci de necunoscut şi moarte. 

Va trebui, acum sau mai târziu, să descoperim că viitorul 
credinţei noastre nu se mai poate baza pe concepţiile trecutului; 
sau poate că în fiecare zi, fiecare din noi e primul care 
descoperă asta; fiecare dintre noi e primul care moare... Şi 
poate, într-una din zilele “de colecţie” ale vieții ne vom 
transforma în oameni care au înţeles că religia presupune 
întrebări din partea unor oameni deștepti la suflet despre 
credinţă şi Dumnezeu şi vârtejul sistemelor de valori se va 
domoli şi va începe o nouă eră psihologică, care, după un timp, 
(până îşi va fi revenit natura umană din şoc) va fi transformată 
într-o renaştere spirituală de proporţii; probabil că asta este 
ceea ce se numeşte în general maturizarea eului, deşi, în zilele 
noastre, oamenii îi atribuie alte sensuri; poate că se ştia deja 
asta şi eu de-abia acum am descoperit; şi poate că alții 
descoperă chiar acum şi în următorul minut, şi mâine, şi zi 
după zi; iată minunea cerurilor în răsăritul renaşterii spirituale. 

“Şi pace după pace după pace să fie pretutindeni.” 
(Upanisadele, c.900-600 î.Ch.) 


VII 


A-ţi cunoaşte scopul într-o societate cum este cea din zilele 
noastre înseamnă a atinge propriul nucleu al inteligenţei şi a 
înţelege metamorfozele psihologice şi sociale din jurul tău. 

Dacă Judecata de Apoi se referă în special la exploatarea 


justificată şi îngăduită a spiritului, societatea este un judecător 
ul aparenţelor, un judecător infidel, de altfel, al propriei 
capacităţi intelectuale. Pentru că aceia care nu se pot integra 
într-o societate impusă de condiţii de natură indiscutabilă sunt, 


de fapt, eroii unei realităţi zdrobitoare. 

Aş pleca undeva departe, unde să/fie cald şi lumea să nu-mi 
mai aparțină, undeva unde să-mi pese de altceva, unde să iau cu 
mine numai sentimentul că sunt iubită, numai ca să-l păstrez ca 
stare pură a spiritului meu, ca o condiţie necesară şi suficientă 
în a sta trează. 

Și am plecat spre însuşi sufletul meu, mă proiectez în 
spaţiul ideal al viselor mele. Am trecut peste durerea despărțirii 
de tot şi mă îndrept, luminată şi purificată, ca după o ploaie de 
seară de primăvară — numai că e o ploaie de lacrimi — spre 
minunatul cer senin şi spre curcubeul sclipitor, scăldat în culori 
de visare. Vreau să plec undeva, dar numai cu mintea, nu şi cu 
trupul, căruia i-am găsit acum loc la fereastra îmbibată de 
soare, ca simbol al proiectărilor mele spirituale. 

Trupul aici şi mintea departe... foarte departe... tocmai în 
abisul fiinţei mele; am nevoie de aer, simt că încetul cu încetul 
mă voi sufoca (nu din cauza stării pe care am depăşit-o totuşi 
cu bine — mai fusesem acolo o dată, mai trecusem prin asta 
cândva — aproape că nici nu mai simt nimic, parcă nici nu mă 
mai atinge) din cauza imaginaţiei mele care caută să iasă din 
mine... 

Vorbeam mai devreme de Adam şi de Dumnezeu, despre ce 
este Adam... Putem oare afirma despre îngeri că sunt 
întruchipări ale mitului androginului? Sau chiar despre Adam? 
Cum Eva este creaţie din coasta sa... Şi nu am putea oare să-l 

identificăm pe Adam cu Lucifer? Adam a fost avertizat să nu 
mănânce din Pomul Cunoașterii, iar Lucifer a vrut să se 
identifice cu Dumnezeu, acelaşi lucru l-a făcut şi Adam; sunt 
practic două ecuaţii cu aceleaşi necunoscute dar cu alți 
coeficienți; Adam a vrut să semene cu Dumnezeu, același lucru 
a vrut şi Lucifer, numai că istoria se completează prin 
identificarea celor două expuneri; ambii au căzut din ceruri dar 
se spune că Lucifer a căzut în lad şi Adam pe pământ; dacă 
Adam ar fi Lucifer, atunci şi pământul ar fi iad? Şi dacă da, în 
accepțiunea biblică s-ar putea susține teoria aceasta în 
modernitate? Într-un moment de luciditate echilibrantă a minţii 
mele încerc să mă conving de o altă teorie mai la îndemâna 
umanităţii, un fel de clișeu happv-endic şi anume că 
Dumnezeu, ca şi Raiul şi Iadul trebuie perceput ca făcând parte 
din noi înșine; nu avem libertate fiindcă libertatea presupune 
exclusiv alegerea binelui, avem liber-arbitru pentru că oamenii 
aleg, uneori conştient să facă rău sau aleg răul în generalul său; 
mitul androginului moştenit ca entităţi spirituale devine astfel 
valabil şi din punct de vedere psihologic: alegem între laturile 
de gen masculin sau feminin ale eului, în funcţie de nuanţa 
situaţiei şi de caracterul de moment al eului; deci, nu se mai 
pune problema identităţii eului ca identificare cu alte stări sau 
caractere psihologice, problemă, de altfel, deloc neglijabilă, 
căci în lipsa ei ne-am putea numi cu success o planetă robotică; 
or, plecând de la ipoteza biblică de bază, şi implicit a 
creştinismului, prin mântuirea prin lisus, ar trebui să avem 
Libertate, planeta robotică ar trebui să fie liberă... 

Ce spectacol ar fi, totuşi, acela care prezintă numai bine, 
numai dragoste, fără picanterii umane care stârnesc interes în 
informaţie... şi astfel ne-am ales cu liberul-arbitru! Nimic din 

ce avem nu se supune libertăţii, nici trupul, nici spiritul, nici 
mintea, nici măcar imaginaţia... Ni se permite o libertate 
limitată — suntem liberi cu spiritul atâta timp cât, în principiu, 
nu ne abatem de la binele creştinesc sau suntem liberi cu 
mintea în parametrii lumii pe care o cunoaştem; libertatea 
imaginaţiei e şi ea îngrădită de bariere care interacționează cu 
barierele altor idei din aceeaşi jume; de libertatea fizică nici nu 
se pune problema, avem de la naştere un trup, fără să avem 
drept de nerecunoaştere, fără să fim întrebaţi ce vrem să fim; şi 
ar fi chiar absurd să fie aşa din moment ce nici mintea nu e 
liberă şi am alege tot din cunoscut, adică tot din îngrădit; şi 


atunci, mă gândesc că poate Pomul Cunoaşterii a fost doar un 


clişeu al Divinităţii ca motivaţie a alungării premeditate a lui 
Adam din Eden. Dacă Pomul Cunoaşterii înseamnă cunoscutul, 
atunci restul Edenului e  Necunoscutul; probabil că 
Necunoscutul e sub protecţie divină şi şarpele, ca intermediar 
dintre divin şi Eva, tentaţie de natură umană creată din coasta 
celui primordial divin, au convenit în marele plan biblic... 
Restul îl ştim deja; şi astfel, ne-a aruncat Adam în cunoaştere, 
ne-a închis într-un univers limitat dându-ne drumul din Eden şi 
ne-a îngrădit libertatea iniţială, care s-a transformat în liber- 
arbitru; susţin teoria premeditării şi teoria marelui spectacol viu 
al unui experiment venit de la Marele Tată... Şi cred că nu-i 
deloc monoton să urmăreşti din cer jungla vieţii create ca 
mijloc al exprimării ideilor. 


VIII 


Ce e cu liniştea asta atât de dulce? 

Ce e cu lumina asta atât de caldă, cu viaţa asta din culorile 
astea superbe? 

Ce e cu vântul primăverii rătăcit prin lanuarie? 
Ce e cu emoţiile astea de bucurie? 

Cum e gustul Soarelui? 

Cum e lumina întunericului? 

Dar întunericul luminii? 

Dar căldura gheții sau gheaţa căldurii? 

Cum e viaţa nefiinţei? 

Să vezi cum e nefiinţa vieţii! 

Cât e Necunoscutul? 

Cum nu este Pământul? 

Care este Cunoscutul? 

Şi mai ales, ce e dincolo de abisul din mine? 


În marea adâncă mă voi scufunda uneori ca să găsesc 


soarele lumii de dincolo. 

Dincolo de ceruri îmi voi arunca pasiunea scăldată în 
culori, dincolo de mare, către continuarea spiritului meu... 
Spre regăsirea eului pe care l-am pierdut voit ca să-mi însuşesc 
alte capacităţi sociale... 

Prin cerurile albastre poate îmi voi reda mie însămi 
libertatea îngrădită îngăduită odată... 

Şi umbra căzu peste cea mai înaltă aşchie a lemnului uscat 
şi, cu timpul, plutind pe sub ploile verii, viaţa a revenit în cea 
mai pură formă a naturii, revărsându-se din coaja uscată, 
renăscând şi redând viaţă totodată unui nou circuit, ca exemplu 

al existenţei... 

lar nuferii galbeni ai lacului, desfăcuţi spre soare, s-au 
întins pe întreaga suprafață a apei şi roua stropită din belşug 
peste ei s-a prefăcut în sfere de aur pe sub lumina cerului înalt 
de ianuarie senin... 

În dansul trist al frunzelor ofilite se regăsesc adesea stropii 
de viaţă într-o mișcare continuă... Peste mare voi zbura odată, 
curgând din mine însămi ca să-mi pot trăi viaţa de după moarte 
privind cerul albastru... 

Chiar dacă lumea va continua să existe, la fel şi eu, voi 
continua să-mi urmez adierea şi voi continua spre spectacolul 
altei lumi sau spre altă reprezentaţie a aceleiaşi existenţe. 

Mă zguduie bucuria că exist! 


IX 


®ărac Dumnezeul acesta care ne suportă toate îndoielile şi 


pe care îl târâm prin toate prafurile minţii, pe care îl supunem 
unei morale umane... Oare a ştiut urmarea continuității sale în 
noi în primordialitatea creaţiei? 

Sărac mentor al umanităţii care S-a răsculat împotriva Lui 
Însuşi şi se iscodeşte acum pe toate cărările îndoielilor! 

Probabil aceasta, cea de acum, este starea de “crede şi nu 
cerceta”, un soi de plictis filosofic sau un refuz de gândire în 
plus faţă de tot ceea ce s-a discutat până în prezent; poate că 
exact acesta este scopul lui “crede şi nu cerceta” — un fel de 
apărare a Divinităţii, un baraj în a descoperi dumnezeirea cu 
adevărat; lovindu-ne mereu de această aşa-zisă “lege”, 

Creatorul Însuși ne refuză oarecum dreptul de a se face 
cunoscut... Aş putea spune acum oare că am trecut de partea 
teoriei conspirației dar că totul este o problemă de existenţă 
peste care timpul picură jar şi întreține flacăra... care 
izbucnește violent şi fierbinte uneori... 

Revin la cunoaşterea divinului, teorie şi concret... Cioran 
spunea că “diavolul există ca o necesitate” și, mai mult, e o 
necesitate să credem că în anumite situaţii e mai puternic decât 
binele (probabil însuşire îngăduită de Divin, ca şi îngăduinţele 
noastre pentru a crede asta), pentru a ne putea explica faptele 
zilelor noastre, pentru a putea supravieţui conceptului de logică 
în haosul socialului nostru... Izbitoare asemănare cu 
tridimensionalitatea desenului privit din unghiuri diferite ca să 
vezi proiecţii imaginative diferite... În caz că rămânem fideli 
speranţei şi credinţei ce pretinde bunătate şi iertare, şi încadrăm 
nobil scena socială în sistemul acesta de coordonate, întreg 
sistemul se dezbină, totul devine absurd şi imoral, obscen. 

Şi cum speranţele ne sunt date tocmai pentru că nu sunt 
expresia concretului, descopăr că nu avem practic niciun 
fundament real pentru credinţă... Sărac Dumnezeul acesta al 
îndoielilor noastre! 

Pentru segmente diferite de omenire, Divinul reprezintă o 
evadare din abjecţiile umane şi sociale — săracia, disperarea, 
prostia — lucruri ce reduc fiinţa umană la primitivism, de care 
omul e, în general, subjugat şi constrâns... Unii cred în Divin 
pentru că se găseşte acolo un element adjuvant al existenţei... 
Dacă El ar fi avut alte legi de funcţiune poate că interesele 
umanităţii ar fi fost altele... Însă în momentul de faţă interesele 
oamenilor se reduc, de fapt, la acţiuni guvernate de moravuri 
umane, atitudini atât de ostracizate. Dacă Marele Tată ne 

creează ca pe fiinţe dedate unor abjecţii nedemne de divinitate 
şi ne permite atât de mult să ne îndoim, de ce mai există 
îngrădire? Prea multe capătă astfel nu o nuanţă, ci un întreg 
aspect cromatic al nonsensului existenţial... Pentru că trebuie 
să fii un bine-crescut spirit ca să treci de nonsensul realității şi 
să-L găseşti în straturile superioare ale fiinţei... 

Nici nu ştiu dacă îndoiala mea şi ceea ce gândesc vine din 
superioritatea spiritului sau din acel primitivism la care este 
redus omul, practic la nivelul de organism încolţit pentru care 
nu există enclave de ajutor sau scăpare ci numai viaţă şi 
moarte. Pe de altă parte, dacă Dumnezeu este doar proiecția 
minţii noastre venită ca o nevoie psihologică de a crede în ceva 
mai puternic decât noi şi de a ne simţi ocrotiţi, atunci psihicul 
uman este cel care ne salvează de la primitivism; el este în 
acest caz cel care constituie salvarea omenirii de la condiţia 
inițială. 

De fapt, poate că în asta constă evoluţia umană şi teoria 
evoluţiei dincolo de percepţia fizică. Oricum, ca naţiune, în 
special, avem mari lacune în sistemul colectiv de gândire, ceea 
ce afectează spiritul... După cincizeci de ani de mutilare 
intelectuală s-a produs scindarea între trei concepte care provin 


din acelaşi câmp semantic: religia, Biserica (ca instituţie) şi 


credinţa nu au nimic de-a face una cu cealaltă. Pentru noi ca şi 
naţiune, una este religia, insuficient descifrată şi insuficient 
introdusă în sistemele de educație, Biserica, trist devenită o 
instituţie ca oricare alta, mutilată la rându-i de acelaşi regim 
care impunea doctrine marxiste şi credinţa care a rămas singura 
trăire intimă a spiritualităţii ce îşi poate păstra puritatea. 
Celelalte două sunt deja alterate de serioase nevoi de 
transformare din punct de vedere moral... 

Totuşi, poate că a crede şi a nu cerceta rămâne cea mai pură 
formă a filosofiei pe marginea căreia înfloreşte credinţa; 
dedarea la umanitate înseamnă scormonire, căutare neîncetată, 
zbatere, nesomn, haos mental, furtuni de foc ale spiritului... 

Rămâne acum de văzut ce alegem (din nou, cu liberul- 
arbitru al nostru): pură formă a filosofiei, matură, oprită din 
evoluţie la stadiul de credinţă oarbă sau dedarea la umanitatea 
iscoditoare şi la atât de fascinanta junglă a gândirii... Până 
unde pot ajunge întrebările şi mintea? Cât de mult e prea mult 
pentru conceptul de Divin? 

Deja am căzut în umanitatea gândirii... 


Păcat că încă mă chinuie demonii... Demonii aceştia ai 
umanităţii, superbii demoni ai minţii mele... Mă târăsc prin 
lărgimile friguroase ale culorilor calde, prin rotunjimile aspre 
ale geamurilor sparte, prin frigul acesta atât de pătrunzător al 
apropierii de Soare... Pare că totul e răsturnat... 

Aş crede încă în virtualitatea realităţii dacă m-aş trezi 
spiritual din somnolenţa ce mă îmbracă... 

Mă gândesc însă că transele vii care mă poartă pe alte 
tărâmuri decât cele ale aşa-zisci realităţi se dovedesc, în final, 
deosebit de productive pentru mintea mea şi uneori deosebit de 
nocive pentru spiritul meu. 

Sper dodr să nu le alterez şi altora cu mintea naivă lumina 
spiritului! a 

Mă întorc pe fiecare parte a minţii şi mă fotesc în gânduri. 

De data asta, dintr-un motiv diametral opus față de cele de 
altădată, făcând faţă Minunii din viaţa mea. Nu mă mai tem de 
ploile fulgerătoare sau de ninsorile din miezul verii, fiindcă am 
învăţat să accept Minunea... Poate că, mai demult, nici nu 
cram pregătită să o văd... Şi acum, acceptându-mi visele, am 
dat peste ea! E foarte uşor să o vezi, toată lumea face asta, mai 
mult sau mai puţin conştient, dag e foarte greu să-ţi accepţi 
visele când le vezi împlinite fiindcă e foarte greu să realizezi 
dimensiunile puterii spiritului tău şi ale credinței care te 
animă... 

Adeseori visezi ca să evadezi din lume, dar cu siguranță 
visele reprezintă oglindirea de moment a stărilor emoționale... 
Numai dacă ne-am putea proiecta în vise ca să le trăim cu 
adevărat... Asta e ceea ce gândim de cele mai multe ori şi e pur 
şi simplu un fapt de necomentat plin de stupoare când visele se 
materializează... când Divinul coboară în material... 

Şi ca să fac şi mai bine cunoscut segmentul despre care 
vorbesc, trebuie să subliniez că toate visele împlinite mai 
devreme sau mai târziu dau măsura divinității din noi, minunat 
curs de cultivare a răbdării şi credinţei... Minunat concept ce 
motivează de cele mai multe ori inconștient în crearea de 
scopuri ale existenţei, în crearea de vise spre care drumul, 
trebuie, ca o condiţie necesară şi suficientă, nu pavat, ci pur şi 


simplu ticsit, inundat, imprimat (în sensurile cele mai bune ale 
cuvintelor) de credinţă. 


XI 


Pacă aş putea cumva să trec peste chinul ăsta din sufletul 


meu, care mă macină în continuu de nopți întregi... N-am mai 
dormit o noapte întreagă de câteva săptămâni bune... 

Dacă aş putea cumva să-mi şterg memoria ca să-mi pot găsi 
liniştea... Eu însămi sunt cea care nu-mi dă pace... Eu singură 
mă afund în abisul nemărginit al disperării; nu pot sta liniştită, 
mă agit de nopți întregi... şi nu mai vreau să-mi amintesc cum 
sunt zilele... 

Zâmbesc trist... Ce face dorul din oameni... dorul de 
sine... dorul de sine regăsit în alţii, dorul de sinele altora... şi 
cu atât mai mult cu cât ceilalți din jurul tău nu văd asta... poate 
nu le dau eu vole să vadă... 


- Da, ştiu! 
> IER 


- Stiu, Îngere! 
| 


- Nu-mi mai spune, ştiu! 

Ştiu că totul se derulează în sufletul meu câteodată atât de 
departe de ceilalţi... Ce reflexie a ideii de formă fără fond e să 
te dedici lumii numai cu prezenţa, închizându-ți inima într-un 
sipet de fier în fundul unei stânci de piatră din abisul unei mări 
pe sub pământul altui tărâm. Ce formă de a te dedica lumii! Ce 
uşor e să fii al altora... pe când să-ţi aparţii e atât de dificil, 
încercare incontrolabilă şi alunecoasă de a-ţi recupera 
identitatea eului! | 

Şi soarele care străluceşte în amiezele târzii în geamurile 
altora... Numai reflexia trădează strălucirea identificată în 

speranţa unei perpetue zile următoare în care îmi promit că 
viaţa va fi alta. Sau mă îndemn să ies în fiecare dimineaţă din 
acelaşi coşmar bântuit de demonii dorului chinuitor care mă 
/vârcoleşte la porțile zorilor. 

Şi Doamne, ce superbă disperare mă cuprinde în fiecare 
noapte ca să mă îndemne să-mi urmez ziua continuă! 

E totuşi de admirat faptul că ploile fierbinţi ale fiecărui chin 
de noapte îmi eliberează demonii şi îmi aduc drogul speranţei. 

Chinul de zi îmi alimentează disperarea care se revarsă la 
apus. Numai după aceea demonii îşi fac de cap prin iadul 
nopților disperate! 

Ce dureros e să te zbaţi în linişte şi în nemărginirea fără 


semn de viaţă, ca o găină cu capul tăiat care se repede 
bezmetică şi disperată în pragul morţii. Conştiinţa de ordin 
sufletesc, desigur, de vreme ce capul atârnă într-o piele, netăiat 


bine din cauza cuţitului bont. 

Cum să redau disperarea? Disperarea atât de puternică, atât 
de înrădăcinată încât dacă aş avea un semn de certitudine, ea ar 
dispărea cu totul, aş face-o să dispară automat, aş apăsa butonul 
erase... Atât de mult vreau să scap de ea, atât de chinuitoare 
este, atât de târâtă prin creierii mei încât cel mai mic semn de 
viață ar anula-o complet... 

Şi cu cât mă afund mai mult în aşteptare şi în curgerea 
timpului, cu cât vreau să scap mai mult de ea, cu cât ard mai 
mult în propriile-mi flăcări dureroase, cu atât ea se intensifică, 
cu atât mai mare devine semnificația somnului aşteptat. 

Nu mai suport liniştea... e prea linişte în jurul meu... e prea 
nişte pentru mine, care-mi aud doar durerea zbierând, urlând, 
„vârcolindu-mi mintea... Rare sunt ocaziile când disperarea 
mai osteneşte, îşi mai coboară din intensitate până la nivelul 

puterii de a plânge... 

Sunt un copil bătrân... am îmbătrânit atât de mult încât am 
impresia că mi-am depăşit chiar şi durata vieții... 

Resimt toate orele zilei şi am o teamă infinită în mine că s- 
ar putea să nu mai prind următorul răsărit. Am un anumit mod 
de a-mi resimţi toate gândurile disperării... Spre asta am 
înclinaţie... Dacă aş fi mai optimistă, m-aş refugia în sectorul 
gândurilor pozitive, dar atunci deja nu aş mai fi cu... cea 
isterică şi disperată pe dinăuntru, netrădată de răbdarea şi 
calmul infinit care-mi caracterizează suprafaţa personalităţii. 

Pe ferestra de lângă soare privesc în golul dinaintea mea şi 
mă afund într-un zgomot al liniştii mele interioare... 

Mă lupt să mă urc pe stâncile colțuroase şi alunec pe 
pământul argilos care mă trage înapoi cu tentaculele lui 
mlăștinoase şi mă afundă din nou în mine însămi... 

Mă regăsesc din nou în vârful stâncii şi mă dor genunchii şi 
coatele de lupta dusă cu pietrele... Propriul meu sânge îmi ţine 
de cald şi de sete iar umbra mea îmi face rece şi foame... 

Vreau să privesc şi nu pot, vreau să văd şi nu am lumină... 
ce splendide adieri mă îmbie pe câmpia verde din faţa mea 
interpretându-mi existenţa şi neţinând cont de eul disipat în mii 
de colţuri, pe care, de altfel, îl face mototol şi-l aruncă la 
gunoi... 

Și iar mă găsesc pe stânca înaltă... Parcă e un clișeu al 
conştientizării realităţii. 

Care realitate? Fereastra? Stânca? Câmpia? Mă îndrept spre 
soare ca să mă ard şi să pot reveni la amintirea-mi psihică; un 
demon nebun mă îndeamnă sadic să mă rănesc! Şi mă chinuie 
foamea de întuneric pe măsură ce lumina devine mai 
puternică... 

Și după ani de rătăcire pe Soare, unde n-am făcut altceva 


decât să-mi chinui visele, singură şi amară, la rându-mi am fost 
chinuită de foame, de poftă de hrana abisală şi întunecată şi m- 
am gustat, muşcându-mă de brațul dfept... Şi Doamne, ce bun 


a lost sângele ăsta al meu, sărat şi gustos, şi carnea caldă... Şi 
am continuat cu piciorul, cu pulpa şi apoi cu cealaltă mână; am 
mâncat cu nesaţ şi după ce mi-am potolit frământarea, mi-am 
păstrat celălalt picior pentru mai târziu, când voi fi fost tot 
singură pe Soare... 

Între timp, m-am prefăcut în propriul meu Întuneric! 

Trecând pe sub mările înalte m-am oprit în căutarea unui 
spirit nou pentru a-mi începe, în sfârșit, liniştea... Îmi strâng 
dulcele din mine şi-l port ca un scut împotriva ploilor reci de 
toamnă, cu urme de miros de zahăr şi bomboane... 

Străbat strada-mi atât de cunoscută până în pietrele străvezii 
din capătul cerului oglindit şi-mi las aripile uşoare în bătaia 
ahzeului... Primăvară sau toamnă? Dulce sau amar? Eu sau tu? 
Ma confund cu mine însămi în neîncetatele căutări ale unui “je 
ne sais quoi” atât de bine însuşit de-a lungul copilăriei... 


lar a început cântecul primăverilor! Păcat că e ultima dată 
cand îl mai aud sub cerul oraşului meu! E ultima primăvară a 
puumei etape din viața mea! E ultima lună de mai care-mi 
imeheie circuitul în natura mea! De-acum încolo, cerul altei 
„siwtenţe îmi va zâmbi luminos şi viaţa va căpăta alte arome 
woal cele ale copilăriei cu miros de cald şi soare! Şi astfel totul 
pare întăţişat ca o unitate generală peste care privesc senină. 

De-acum încolo, vor mai fi câteva zbateri violente ale 
spiritului, poate mai multe şi mai intense decât până acum, însă 
într-o perioadă de timp mult mai comprimată. 

Mă aştept la cele mai dureroase zvâcniri ale spiritului ce mă 
leagă de locurile astea! Ce tare vor răsuna rădăcinile când voi fi 
nevoită să mă desprind! Dar, ca orice alt spirit, voi găsi liniştea 
departe de aici, unde voi încerca să-mi provoc o amnezie totală 
a câteva lucruri care mă dor încă de pe acum pentru că sunt 
nevoită să le las în urmă. 

Îmi vin în ochi lacrimi, restanţe de lacrimi pe care m-am 
străduit odată să mi le rețin... Nici n-am știut că ţin în mine 
atâtea lacrimi nevărsate. De-atât de multe ori am vrut să plâng 
şi n-a trebuit, n-a fost voie! Trebuie să mă descarc prin suspine 
pentru lucruri trecute și în parte uitate (doar cu mintea, fiindcă 
spiritul îşi cere jertfa). 

Mă învăluie un parfum dulce de miere şi soare şi sper ca 
ochii mei inundaţi de atâtea lacrimi printre zâmbete, să nu 
răpească fericirea nimănui... 

Mă zbat de la drumul scrierilor mele ca să mă mai odihnesc 
puţin, la binecuvântata umbră a altora. 

A câta noapte albă?! Mai bine zis, albastră, în lumina 
neonului obsesiv de afară ce-mi bântuie străveziu nopțile... A 
câta oră de linişte zdrăngănitoare mă poartă în pragul crizelor?! 

Nu mai pot scrie, nu mă mai pot exprima folosind termeni 
utilizaţi până acum, termeni învechiți şi aparţinând parcă altei 
R. Nu mă mai pot identifica cu vechea eu; cel mai greu lucru 
prin care poate trece spiritul uman este încercarea de a-şi 
aparţine; celelalte lovituri ale vieţii sunt, practic, şocuri care 
încremenesc spiritul sau îl sfredelesc, dar “neaparținerea” este 
o afecţiune pe termen lung... Permanenta stare nu o poţi 

alunga, nu o poți uita, nu-i poți face nimic. Dacă se găseşte 
destulă putere — deoarece căutările sunt titanice — poţi să 
incerci s-o cauţi cu nişte condiţii impuse: nu ştii de unde să 
incepi căutarea, nu ştii ce element al neaparţinerii să cauţi. Însă 
cel mai cumplit lucru este să nu te poți obişnui cu propria 
ncaparţinere. Şi, când eşti foarte conştient de asta, începi să 
trăieşti detaşat un coşmar care nici măcar nu-ţi aparţine. Eşti, 
astfel, obligat să trăieşti un coşmar pe care nu ţi-l poţi însuşi şi 
cure se continuă în fiecare zi... 

Este, totuşi, atât de diferit de şocul perpetuu care te 
inebuneşte, ca acela din iubire... Acela e un altfel de şoc, 
altfel de coşmar care te mobilizează întru uitarea sa sau întru 
căutarea altei împliniri, dă un impuls pentru căutarea pasiunii 
m altceva. 

Noroc că mai există nopți bântuite de groază care să mai 
ofere câte un şoc minţii şi spiritului, care să scoată fiinţa din 
molcomul dureros al  neatingerii, neînţelegeri și 
mcompatibilităţii spirituale cu tine însuţi. 

Cred că mă detaşez definitiv de fărâmițele din mine. 
Noaptea neagră de smoală e compactă şi dură, ca însăşi 
incăpaţânarea mea de a continua cu scrisul... Pure gheizere ale 
ubisului meu... Am trecut, în ultimul timp, prin multe 
transformări de ordin personal... Am traversat o perioadă când 
ctam copil şi-mi căutam tinerețea, când am fost tânără nu-mi 
mai regăseam copilăria, când am regăsit-o nu-mi mai aparţinea 
lund deja tânără, şi când am acceptat lucrul acesta am asimilat, 
de fapt, tot ce voiam, am încorporat tot ce pierdusem. Aşa încât 
am învăţat că prin acceptarea lucrurilor pierdute, în realitate, le 
iccapeţi, şi atragi, odată cu ele, lucrurile şi energiile pozitive 


emanate... 

Și, până la urmă, m-am reîntregit pentru viitor! M-a ajutat 


natura mea latină şi sângele clocotind de pasiunea de a trăi, 
acceptând înfrângerile pentru a-mi putea concepe victoriile. 

Cerurile albastre ale mării duc spre malul altei plaje pe care 
voi construi altă etapă a vieţii mele, până când îmi voi aparţine 
şi aici. De fapt, destinul e marea care te împinge, cu valurile şi 
curenţii ei, spre tărâmuri unde îţi poţi regăsi fărâmiţele eului 
împrăștiat. Trebuie doar, neobosit, să te reconstruieşti de 
fiecare dată! 

Mă cuprinde ameţeala dulce a unei vrăji muzicale. Ce rost 
are să mă împotrivesc? Știu că, oricum, durerea va fi, la un 
moment dat, mult mai puternică decât mine şi, ca să nu mă 
predau ei, trebuie să mă las pradă vrăjii vâjâite din capul meu 
care mă cuprinde şi acum, cu ascuţitele ei dureri care, în loc să 
mă mobilizeze, mă aruncă şi mai adânc în abisul visării. Reacţii 
ciudate... Mă doare tot, ca şi cum la masa de seară aş fi luat o 
porţie dublă de păcat, simt cum partea stângă a craniului suferă 
un uragan cald... care mi-a îngheţat corpul... uragan fierbinte 
al craniului meu... chiar e acolo, chiar există, îl ating şi îl 
văd... 

Nu, nu există... şi totuşi îl simt... se joacă demonii cu 
mine....şi ei se plâng de acelaşi uragan fierbinte din capetele 
lor... durerile, de orice tip, la o anumită intensitate, ajung să-ţi 
piardă minţile... Mă ameţeşte şi mai mult muzica şi vertijul 
ăsta nu mă mai lasă să scriu... 

Am să mă ascund de lume într-o scorbură de copac şi am să 

[iu sora lichenilor pentru ca astfel să mă pot întoarce în 
mijlocul naturii care sper să mă ierte pentru ceea ce ar fi urmat 
să fac. Mă uit spre trecut şi arde... întind mâna spre viitor şi 
rămân oarbă... e un timp pentru toate, vine timpul tuturor în 
vieţile noastre, timpul tuturor ce trebuie să fie şi nu al celor pe 
care ni le dorim noi... 

Sunt paralizată în idei de către micro-societatea în care mă 
păsesc şi care mă obligă să mă afund în nepăsare, să mă 
complac în necunoaştere, să mă plafonez în limitat, adică în 
“deja cunoscut”. Mă zbat să ies din starea de amorțeală intensă 
şi nu reuşesc decât să-mi fac duşmani printre prieteni, sau să 
mă închid în mine şi nu pot să mă exprim decât atunci când vor 
ceilalți, cum vor ceilalți şi, mai ales, de ce, în ce scop vor 
ceilalţi; am impresia uneori că sunt păpuşa celor din jur care, la 
rândul lor, sunt păpuşile celor de dinaintea lor, adică ale istoriei 
societății umane; și astfel sunt tentată să cad în păcatul falsei 
modestii ce ascunde, de fapt, o mândrie mult prea mare sau o 
lipsă a voinţei care e şi mai gravă decât mândria fiindcă 
generează urmări negative pe termen lung asupra micro- 
climatului social căruia aparţin şi care ar însemna condamnarea 
celor ce urmează să joace pe scena vieţii, la plafonare şi 
complacere; trebuie să începem viaţa de undeva, chiar dacă 
asta înseamnă zguduirea pământului pentru a trezi conştiinţa 
umanităţii să aibă curaj în viitor. 

Pe stâncile înalte mă voi lăsa pradă vântului care, cu 
adierile lui, îmi va aduce liniştea de care am atâta nevoie şi 
pentru care am inima atât de deschisă... Voi zâmbi 
crepusculului şi zorilor trecuți sau viitori ca să-mi aud 
chemarea din depărtarea spiritului şi să mă regăsesc, în final, în 
oglindirea cerului în marea de dedesubtul argintului stâncos... 

Mă rog ca această stare să nu înceteze, ca să pot simţi minunea 
mai departe, chiar dacă nu am descoperit-o încă... Să o simt în 
cea mai pură formă a ei, aşa, încă nedescoperită... Vreau ca 
starea mea de visare lucidă să nu înceteze, m-aş adapta la ea ca 
mod de viaţă, sau s-ar adapta ea la mine, ca personaj principal. 

Noaptea magică e cea care mă vrăjeşte şi mă tentează să 
scriu ce vreau, de fapt, să gândesc și să gândesc ceea ce ştiu în 
abisul din mine... Mă întorc deci — pentru a câta oară? — din 
mersul nopţilor mele (prea rar liniștite) ca să mai culeg 
părticele din mine uitate, din momentul în care m-am destrămat 
pe holurile adânci ale minţii mele... 

Foarte interesantă această abandonare a sinelui către sine... 
Fascinantă această transformare, această “năpârlire” forțată a 
eului pierzându-se în el însuşi; cum să mă mai întorc să-l 
recuperez? Poate mai adun câteva cioburi valoroase, dar 
întregul valoros ca psihologic, (vorbind din punctul de vedere 
al momentului actual) s-a transformat de mult în altceva... În 
minunea aceea încă nedescoperită dar pe care o simt făcând 
parte din mine, simțită undeva prin colțişoarele minţii sau la 
nivelul subconştientului. 

Deocamdată sunt în noaptea fascinantă a cului — noapte 
frumoasă, deloc sfâşietoare, groaznică şi înfiorătoare, ci doar 
captivantă, mult prea bună cunoscătoare a spiritului meu, 
irezistibil de îngăduitoare cu inspirația mea; îmi place această 
caldă catifea a nopţii care mă îmbie la scormonirea mea 
interioară, care mă împinge câtre gândirea şi considerarea 
spiritului uman în zilele noastre. Mă dedic acestei superbe lene 
a trupului şi vulcanului minţii, mă dăruiesc nopţii şi lavei care 
curge cleios peste mine... Mă predau acestei regine ce induce 
subtile frământări sufleteşti, fiindcă ea face parte din mine... Şi 

nu Vreau acum să vină zorii rigizi şi aspri, reci şi neprimitori ai 
unci noi dimineţi, vreau să mă opresc în noaptea asta a 
sufletului meu care îmi este deosebit de prielnică; mă hrănesc 
cu lumina lunii şi cu acrul stâncilor din mintea mea, mă dedic 
nopţii şi poate mă voi regăsi în vântul îndrăgostit de stele... 

Aştept cu o oarecare curiozitate sfârşitul ca pe ceva ce ar da 
măsura unui geniu, aşa poate că aş mái putea crede cu adevărat; 
cred că am nevoie de trezirea spirituală printr-un şoc mai mare 
decât cel ce mi-a produs căderea din patul credinţei, am nevoie 
de ceva care să mă zguduie şi să mă facă să mă reîntorc la 
Divinul pe care îl ştiam, aşa, crud, cum mi-l închipuiam, 
luindcă e teribil de greu de găsit sens vieții dacă nu crezi în 
nimic... Am ajuns la concluzia că e mai bine să ai 
incertitudinea unui Dumnezeu făţarnic şi nedrept şi ocazional 
decât să ai certitudinea necredinţei; aş vrea, dacă-mi este 
inpăduit, să mă întorc la psudo-credinţa mea de dinainte... Însă 
odată ce am început să simt şocul, nu fac altceva decât să mă 
wund şi mai mult în gândirea păgână din momentul acesta, care 
sper să mă conducă pe căi mai luminate ale spiritului. Şi totuşi, 
atât de dulce acest îndoielnic întuneric al dimineţilor mele de 
ud, în care mă afund ca într-un dulce somn al spiritului, 
descoperind furtuna devastatoare... 

Ce-aş mai visa la oameni morali, pe care să-i putem învăţa 
lurădelegile ce ne înconjoară... Fiindcă la ei ar prinde cel mai 
bine incertitudinea lumii şi ar corija astfel imoralitatea 
„ocietăţii noastre... Cum ar putea exista oameni morali, ei ar fi 
tcecut de mult de pragul ipocriziei mentale şi ar fi, astfel, cu un 
pas, dacă nu cumva cu câteva sute, înaintea noastră şi ar fi 
capabili să mai treacă prin abjecţia primitivă a zilelor 


noastre... 


4i 


Roxana kunganu 


Aştept în întunericul minţii 

Un întuneric şi mai adânc 

Care să mă înece 

Şi să mă scape de truda istovitoare 

De a-i suporta pe ceilalți, 

Şi atunci mă voi arunca 

În furtuna mistuitoare 

Ca să simt durerea 

De care am atâta nevoie 

Ca să mai trăiesc 

Şi am să urlu de atâtea ori la lume 

Până când mă vor auzi corbii 

Îndepărtaţi şi ei de tărâmurile nopții, 

Şi mă va uita luna cu spatele întors spre altă lume, 

Până voi căpăta viețuitoare primitive ale cojilor de copaci, 
Care, până la urmă, mă vor considera neputincioasă să le ofer 
Cadrul de viaţă de care am nevoie şi vor constata cu stupoare 
Sub soarele veninos 

Că voi avea puterea să le otrăvesc puritatea trăirilor. 


Mă întreb care este locul fantasticului în viaţa fiecăruia 
dintre noi... Unii trăiesc mai aproape de realitate, unii mai 
departe de ea, unii nu trăiesc deloc, chiar dacă sunt vii. 

E o deosebire atât de mare între a fi viu şi a trăi... Oare 
cum îmi dau seama că trăiesc? 

Sunt din râul de argint ce-mi poarta sângele cald spre altă 
perspectivă a vieţii... Ce mici mi se par acum îndoielile de 
altădată! Unde îmi sunt îndoielile de altădată? 

Prea sărace cuvintele ca să poţi exprima sentimentele, 
nedrepte şi insuficient de expresive instrumente ale graiului... 

Oare toți oamenii simt acelaşi lucru când iubesc? Mă gândesc 
ce semnificaţie au pentru unii cuvintele... Ce zbatere minunată 
a spiritului e iubirea! Nesfârşit coşmar se întinde în toate zilele 
când rămâi pustiit de iubire ca lipsit de viaţă... Panica ce se 
naşte din conştientizarea faptului în sine e colosală... De iubire 


nu poţi scăpa decât prin iubire! Astfel începe circuitul iubirii în 
psihic, în existent... fără el, ce care minunate am fi! 
Incep să învăţ să mă port cu mine însămi! Iubesc 


momentele acestea de linişte care îmi sunt dăruite cu atâta 
binecuvântare de către viaţă. Ador după-amiezele vieţii mele 
care mă îndeamnă la dulce visare şi la transe foarte productive 
in munca mea! 


XIV 


“Avem prea puţine osii 

Pentru roata de carne a trupului nostru. 

- Unde te duci tu, caleaşcă pentru fluturi? 
Unde te duci tu? 

„..Caleaşca trece prin piaţa cea mare. 
Plângând, eu alerg în urma ei. 

larba o întreb: A trecut pe-aicea caleaşca? 
larba nu-mi răspunde nimica. 

Copacii îi întreb: Au aţi văzut vreun fluture în caleaşcă? 
Copacii tac şi le cad galbene frunze pe jos. 

- Doamne, a fost înaintea mea 'o caleaşcă? 
Cum, Doamne, s-o ajung din urmă? 

-  la-te după dâra de sânge, prostule, 

Îmi răspunse cerşetorul orb.” 


(Caleaşca pentru fluturi — Nichita Stănescu) 

Pla prind într-o zi de fusta Reginei Ploii şi tocmai când am 


avut certitudinea că am atins-o, un fulger mi-a atins în zbor 
mâna zglobie. M-am cutremurat şi am rămas cu amintirea 
tactilă a norilor rochiei ei... 

Regina Ploii se plimba atunci prin Grădinile Cerului şi 
fermeca atmosfera cu prezenţa ei parfumată. Mă surprinde 
faptul că se poartă câteodată ca o amantă ce se vrea adorată. 
Alteori, se învăluie în mătase şi se tolăneşte veselă prin lanurile 
aurite ale Cerurilor. O, numai de-aş putea s-o prind şi să mă uit 
în ochii ei minunaţi! 

Regina Ploii mă cunoaşte... mă știe de pe vremea când mai 
aveam timp să mă uit la cer... Atunci era şi ea doar un copil... 
dar tot regină... Coroana prea mare îi părea o jucărie 
adorabilă... A fost prietena mea... Până când m-am decis să o 
concretizez... 

Ţin minte şi acum după-amiaza aceea când m-am urcat pe o 
scară şi am atins cu mâna cerul, aşa cum un copil urcat pe un 
scaun atinge pentru prima dată tavanul camerei... Am vrut să o 
caut, să o am în faţa ochilor, concret... Atunci s-a supărat 
Regina Ploii şi m-a dezmeticit cu fulgerul ei albastru... 

Şi când Regina Ploii va merge printre rândurile de maci 
înfloriţi, lumea va simţi o adiere blândă de bucurie în inimi, 
probabil într-o Duminică. Cerul va fi mai albastru ca de obicei, 
mult mai albastru, mult mai adânc. Când Regina Ploii ne va 
îmbrățişa duios într-o caldă strângere a dragostei, vom 
recunoaşte minunea? 

Ea va şti ce să facă cu lacrimile noastre încă neplânse în 
atâtea nopţi. Ea va şti să ocrotească ochii luminoşi ai dragostei, 
va şti să citească buzele iubirii. 

Când îşi va învârti coroana rochiei în ritmuri divine, Regina 
Ploii va ierta, de fapt, păcatele lumii... Îşi scufundă sufletele în 
adâncul oceanelor învolburate, ca să le exorcizeze de 
umărăciunea iubirii alterate. După asta urmează un nou ciclu de 
reînvăţare şi reacceptare a sinelui, după care spiritul suprem 
este din nou gata pentru iubire. 

Câteodată, Regina Ploii crede în deznădejde, în dezamăgire 
șI în teama de a crea insule în aşteptare. Acestea sunt 
momentele verilor ridicol de plictisitoare, când Regina Ploii se 
răfuieşte cu regii altor lumi şi mai uită de lumea sa. 

Dar, dupa izbânzile sale, Regina Ploii oferă lumii victoriile 
ca pe nişte ofrande scumpe şi rare. Îşi îngrijește rănile prin 
insăşi dragostea oferită nouă. 

Şi când furtuna va începe, e sigur că ea va fi acolo, 
verotindu-ne de Rău, răfuindu-se din nou cu semeni de-ai săi. 

Regina Ploii trăieşte într-o cocioabă murdară de pământ, nu 
intr-un castel de aur şi marmură. Ea îşi duce existenţa modest, 
in straie umile, într-un sat sărac de la marginea pământului. Ea 
insăşi e umilă şi modestă şi nu îndrăzneşte decât să plângă 
pentru lume. 

Dar tot o regină e, copila aceasta îmbâcsită de praf şi 
săracie, fiindcă lumina îi vine din inimă, iar pe creştet poartă nu 
una, ci mii de coroane de crini şi mărgăritare, create din 
bunătatea sufletului ei şi din dragoste sinceră. 

Regină a ploii pentru că doar ploaia spală cu lacrimile ei 
pământul înroşit de sângele războaielor... Ploaia ce se 
dáruieşte pământului, tocmai din cer, creând în lume funcţia de 
catharsis, de purificare... 

De aceea, Regina Ploii, când aleargă desculţă prin paradisul 
lumii ei, restrânge tot Universul într-un singur trup, într-o 

singură minte, însă în mai multe spirite, pentru că ea şi numai 
ea are posibilitatea multiplicării spiritului ori de câte ori are 
nevoie să se vindece de vreun rebel cancer spiritual. Prin iubire 
dăruită la infinit tuturor, ea reuşeşte să-şi înmulțească numărul 
sufletelor trimise în lume ca îngeri. 

Astfel, Regina Ploi: devine faţa feminină a Creatorului, 
care trebuie să-şi manifeste în cel mai frumos mod cu putință 
delicateţea şi înţelegerea, dar mai presus de toate, dragostea 
pentru creaţia Lui, Lumea. Şi a reuşit lucrul acesta, cum altfel, 
decât prin acea latură a personalității Sale care emană o 
irezistibilă feminitate. 

Regina Ploii se roagă noapte de noapte unui cer nevăzut... 
liniştea o ascultă, marea o ascultă, vântul o ascultă... Luna e 
oracolul său secret, căruia 1 se destăinuie noapte de noapte prin 
grădinile verilor. Parfumul serilor i se așază salbă de nestemate 
la gâtul ei prețios de copilă sau amantă ce iubeşte pătimaş 
catharsisul. 

Regina Ploii preţuieşte după-amiezele verilor toride pentru 
că ele reprezintă leagănul filosofiei personale, atât de 
productivă de vise, atât de vulcanică... Nu e de mirare că, din 
când în când, în chinuitoarele veri infernale, Natura mai 
răsplăteşte mintea cu câte o ploaie rătăcitoare de idei. 

Ea, ca o mamă iubitoare, ştie că fiinţei născute din ea îi este 
cel mai bine lângă inima ei, simţindu-i bătăile inimioarei mici, 
de copil, duioşia îi stârneşte Reginei Ploii umanitatea sau 
feminitatea excesivă din toate spiritele sale. Regina Ploii este 
ea însăşi un mega-spirit feminin care reflectă toate însuşirile 
iubirii. | 

Chiar şi acum, după mult timp de când am simţit-o prin 
copilăria mea, mi-o amintesc dulce şi caldă, iubitoare şi 

duioasă; de fapt, era percepţia a însăşi laturii feminine a 
Divinității, când încă aceasta mai are sens datorită concentrării 
profunde... 

Regina Ploii adoră să se scalde în mătasea untoasă care o 
invăluie în adierile calde ale verii. Ea se înconjoară de suavul 
acer cald care-i precede dei de lacrimi. În ipostaza asta, 
Regina Ploii e Lumea. Însă,/în aceeaşi ipostază, ea reprezintă 
lumea în numeroase etape, astfel producând un ciclu al 
existenţei divinității în viaţa fiecăruia. 

Reginei Ploii îi place să se joace cu copiii săraci din 
cartierele mizere ale lumii, copii care încă mai simt mătasea 
divină în ciuda noroiului existenţial. 

Regina Ploi: are nevoie să fie în braţele dorinţei de a fi 
pentru că ea e făuritoarea propriei fericiri. Îşi ia zborul pe aripi 
preceşti ca să zboare, ca să-şi împlinească destinul dincolo de 
oceanele lumii care, de data aceasta, o vor ţine în braţele lor, 
căci ea este visul lor, ea, Regina Ploii, cu ochii ei inundaţi de 
locuri bengale. 

Copila aceasta atât de candidă ar muri din pasiune pentru 
dragoste, din pasiune pentru viaţă şi pentru lume; de fapt, ea 
trăieşte în fiecare zi o nouă minune materializată prin cerul atât 
de întins peste creştetul său. Acolo, în acordurile muzicii 
irezistibile, Regina Ploii veghează porțile pasiunii nestăvilite, 
pentru că natura feminină a Divinităţii este compusă dintr-o 
imbinare miraculoasă de lume, iubire şi viaţă. 

Regina Ploii n-ar putea să mintă niciodată Viaţa, pentru că 
ca este ceea ce unii numesc miracol sau minune, dar pe care 
sunt prea ocupați să îl vadă. Regina Ploii ştie că nopţile 
urientului parfumat se vor găsi în zorii altui continent pustiit de 
razboaie sau de molimi nimicitoare şi atunci, ca de fiecare dată, 

ea se va ruga pe sub crengile altor măslini, pentru reizbucnirea 
iubirii. 

Amanta Ploii, învăluită în mătasea ciocolatie a serilor de 
vară, se întinde leneşă prin cotloanele răcoroase ale palatelor de 
aur... Se găseşte la granițele imposibilelor iubiri, când inima 
încă mai crede sincer în trăinicia fericirii. Vântul cald, 
zburătorul acesta tradițional etern, cu soare în ochi, aleargă 
nestăvilit, sălbatic şi liber prin ritmurile altor civilizații, până 
când Regina Ploii cade prizonieră a dragostei lui, pe care o va 
răpi şi scălda în oceane fierbinți de lavă izvorâtă din vulcanul 
inimii lui. Buzele ei, superbele ei buze purpurii îl vor proiecta 
în reprezentarea pură a fantasticului... Părul ei îl va învălui cu 
ploaia din care ea însăși provine... Ce altă întrepătrundere mai 
armonioasă pentru reechilibrarea naturii?! 

Nu e timp pentru învinuirea altei trăiri pentru ceea ce latura 
feminină a naturii creează. Când chemarea va exista, dincolo de 
rațiune şi risc, ritmul vieții va ieşi la suprafaţa spiritului, ca să 
te înveţe să meargă mai departe. Regina Ploii, ca de obicei, va 
veghea din adânca ei iubire şi va rechema fulgerul, de data asta 
ca să-ţi apere visele. Când se va inversa cerul cu vântul amiezii, 
Regina Ploii va fi acolo pentru a te însărcina drept urmaş al ei; 
pentru asta, ea trebuie să-şi urnească carele de aur, în fiecare 
din ele ducându-şi câte un spirit; şi al şaptelea şi al 
treisprezecelea suflet, întotdeauna vor fi călăuzitoare pe drumul 
ales de tine, căci fatalitatea, destinul şi perfecțiunea sunt copiii 
Reginei Ploii cei mai iscusiţi în arta de a trăi. 

În culorile irezistibile ale apusului la marginea mării, 
Regina Ploii va făuri destinele altor copii chemaţi de undele 
purpurii. Cerul violaceu dă naştere unui fel de vârtej ameţitor şi 
fantastic, căruia numai ea, Regina, îi poate surâde. Din el se 

intruptă, de fapt, pentru nopţile magice când Regina Ploii se 
transformă într-o vrăjitoare ce descântă vieţile atâtor oameni, la 
marginea mării, încât mătasea învăluitoare o acaparează şi o 
aruncă până sus, dincolo de nori, unde îşi întâlneşte dragostea, 
noapte de noapte... 

Regina Ploii îşi mai aduce aminte câteodată de amărăciunea 
verilor de vară furtunoasă. Sau dé pasiunea lor învăluitoare; 
lasă ploaia să te poarte în imaginativ, pe suflul vântului călduţ 
de seară de vară, de atmosfera dinaintea furtunii, de cerul 
violaceu sub care nu mai ai scăpare de iubire. Simte pe piele 
picăturile fine de nisip din atmosferă şi vântul înteţindu-se, 
amenințând, până când ai curajul să-l accepţi, pentru că oricum, 
nu ai alternative; şi culmea e că această acceptare vine din 
recunoaşterea pasiunii către tine însuţi, ea se identifică cu 
descoperirea unor înţelesuri de acum încolo şi mai mari; în 
crepusculul unor întâmplări năucitoare care probabil ţi-au 
bulversat viaţa molcomă, poţi găsi sensuri noi care să te 
conducă către alte cărări frumoase şi nebănuite ale existenţei; 
soarele nopţilor e uneori prea puternic ca să te lase să-ţi auzi 
batăile inimii, e prea învolburat de focul pasiunii de a trăi ca să- 
(i pese de ceea ce va veni. De fapt, aceasta e reprezentarea pură 
a extazului celui ce a emis cândva “trăieşte clipa”. 

Regina Ploii simte când ai nevoie de acea licărire de 
pasiune care să-ți ardă sufletul cu cea mai roditoare lavă 
izvorâtă din ceruri; ea, cu ochii ei mari, îţi plânge negura nopții 
pentru ca tu să poți simţi atât de adânc în fiinţa ta vântul cald al 
„rilor de vară purpurie... Dansează, dansează cu aceeaşi 
pasiune cu care simţi ritmul vietii, dansează pe cărările aurite 
care duc spre soare; dansează scormonindu-ți inima după pofta 
ucbună de viaţă neîntreruptă de somn sau de grija zilei de 

mâine; simte-ți ritmul nebun al sângelui cald care te face să te 
numești FIINŢĂ; merită-ţi visele şi croieşte-ţi singur garderoba 
impresionantă de vise ce abia aşteaptă să fie împlinite. Apa 
dulce a ploilor revărsate pe inima ta se va evapora de căldura 
izvorâtă din propriile tale vise; ele întotdeauna sunt mai 
puternice decât ploile ce trecător îți vor mai răcori spiritul; 
rezistă cutremurelor din tine, căci ele sunt menite să distrugă 
ceea ce este trecător, să crape scoarța de deasupra pentru a 
scoate la iveală un nou suflet până acum marginalizat din cauza 
cutezanţei viselor; şi când acest tărâm magic va răsări din tine, 
în urma unui cataclism interior, atunci se va ivi şi eternul 
sentiment de regăsire a propriului sine şi de învăţare a unui nou 
secret, pentru o nouă existenţă; astfel, ciclul vieților nu se 
sfârşeşte niciodată, confirmând ipoteza basmelor din copilărie. 

Regina Ploii îşi colorează spiritele cu cel mai frumos 
albastru de august, celebrând astfel zilele soarelui. 

Perceperea morţii în accepțiunea celor mai înalte spirite, se 
spune că este una optimistă, pozitivă, relevând un intelect ce 
poate trece peste şocurile iminente ale inevitabilelor fenomene 
naturale; aşa că zilele superbe ale vieților noastre sunt zile 
perfecte pentru a muri, pentru retragerea învingătorilor de pe 
scenă în plină glorie; de fapt, în asta stă superioritatea spiritelor 
celor ce o fac, dincolo de înţelegerea păcatului lor; iată din nou 
o problemă ce vine ca o divergență între dogme opuse. 

Regina Ploii, ca o fantomă, ca un spirit ce nu şi-a găsit 
liniştea din pricina dragostei, bântuie şi acum, palidă şi tristă, 
malurile lacurilor de munte, în zilele înnorate şi pline de un 
fatidic inevitabil. Atunci când cerul încărcat ameninţă, când 
norii atât de joşi capătă accente macabre, atmosfera e însăşi 
Regina Ploii, neliniştită şi neîmplinită; atunci sunt zilele în care 

Divinitatea mai coboară pe Pământ, răzbunătoare şi nedreaptă, 
zilele unde incontrolabilul destinului este de-a dreptul șocant 
sau atât de încăpățânat în a face rău încât panica şi nesiguranța 
umană capătă proporţii fabuloase; cât de naive îi par Reginei 
Ploii zilele dragostei, zilele cu speranţe, iluzii, vise... Și ce e 
mai interesant, în sensul negativ al cuvântului, este că aceste 
zile sunt ciclice, ele se repetă întyun interval de timp în care 
Regina Ploii mai apucă să fie dezamăgită de câte unul din 
spiritele ei. 

Melancolia toamnei, melancolia de nestăvilit a toamnei, 
când spiritul nu găseşte în experienţa sa nimic asemănător şi 
identifică noile senzaţii atât de puternice cu iluzia nefiinţei, 
există în Regina Ploii încă din mijlocul verii, făcându-şi loc în 
sufletul ei cald, pregătindu-şi momentul de maximă intensitate, 
in Ziua Liniştii; căci, aşa cum drumul spre fericire e fericirea 
însăşi tot aşa, melancolia irezistibilă din sufletul Reginei Ploii e 
pândul la toamnele viitoare. 

La ţărmul mărilor, în lunile de toamnă, când soarele se 
stinge cu încetul, ea trebuie să-şi găsească alte meleaguri pe 
care să-şi dezlănţuie fericirea, căci Iarna îi îngheaţă mişcările 
fluide şi ar cădea brusc, înţepenită; în loc de asta, Regina Ploii 
se mută un timp într-un spaţiu nelocuit, poate pe insulele 
viitoare unde ar trebui să ne reîntregim şi să ne repatriem cu 
toții. Mă rog în fiecare zi să mai pot prinde încă o viaţă a 
Reginei Ploii, să mă pot bucura de căldura ei, de flăcările ei sau 
de stropii purpurii de lavă ce m-au făcut să învăţ atât de multe; 
ii mulţumesc neîncetat în gând pentru fiecare moment al vieţii 
şi pentru că m-a învăţat să deschid ochii în faţa artei de a crede 
in minuni. 


Ei bine, Regina Ploii m-a îndrumat să redevin eu, am 

început să devin noua R, cea la care am visat atât de mult şi a 
cărei personalitate era de mult planificată ca experiment al 


destinului; am început metamorfoza pe care mi-o închipuiam 
cu inima şi chiar îmi este atât de bine cu acest nou suflu de 
viaţă... Mă inventez sau mă descopăr, mă afund sau doar mă 
scot în evidenţă. Mâinile blânde ale Reginei Ploii, atât de 
promisă şi râvnită; m-a reinventat, practic, atât de bine, încât 
iluzia vârstei, nimic înainte şi cine ştie ce după, îmi vine atât de 
bine, iluzia devine din ce în ce mai mult realitate, visul se 
transformă din ce în ce mai frumos în adevăr. 

Şi, culmea, coşmarul, coşmarul de care mă temeam şi 
pentru care mă pregătisem temeinic spiritual, nu există; am 
aflat că, de fapt, nu există; dacă mă gândesc mai bine, el a fost 
constituit mai degrabă din pregătirea pentru a-l înfrunta; acum 
există doar un paradis interior, atât de profund şi totuşi atât de 
străveziu, atât de expus către suprafaţă. Există o nouă eu, mult 
mai încrezătoare în sine şi în ploile spiritului de altădată, ploile 
care i-au făcut atât de bine Reginei Ploii şi care au distrus 
coşmarul pentru care mă pregătisem. Acum există doar un oraş 
minunat, o viaţă atât de “a mea”, există un tărâm al spiritului, 
creat pentru a creea, ca o linie a descendenților spirituali ai 
spiritului în sine, există hrană pentru suflet din belşug, cultură 
şi balsam pentru inimă şi minte, există bucuria în cea mai pură 
formă a splendorii ei, împăcarea şi căldura pe care o eman prin 
manifestările Reginei Ploii. 

Mi-e atât de dor de ploaie! N-am mai văzut o lacrimă din 
cer de atât de mult timp; e ciudat cum lucrurile simple prin 
accepțiunea lor îşi pierd complexitatea semniticaţiilor; când 
lipsesc însă, îşi recapătă valoarea prin ardoarea simţurilor, prin 
dorul de ele sau, mai degrabă, prin stările induse; la fel de bizar 

«ste cum noţiunea de Regină a ploii a rămas intactă în absenţa 
celei ce a generat-o; ea pur şi simplu a rămas o parte de sine 
stătătoare, independentă, a zorilor unui nou spirit, mai arzător; 
„tă cum legile fizicii sunt încurcate de legile spiritului: ploaia 
penerează foc şi nu-l stinge, generează flăcări de energie 
continuă şi constant ascendentă... lubita mea ploaie m-a ajutat 
“i mă regăsesc! / 

Se sfârşeşte perioada Reginei Ploi prin viaţa mea, m-a 
ajutat şi m-a adus la stadiul de a o înţelege şi de a-mi valorifica 
pierderile, mai ales câştigurile şi, poate cel mai important, 
clipele în unicitatea lor. 

Acum pleacă liniştită, zâmbind împăcată, ca să colinde alte 
vieţi minunate, să lumineze cu picurii ei alte clipe de aur. 

Sunt atât de recunoscătoare Vietii şi Marii Poveşti pentru 
existența Reginei Ploii, pentru că ea a spălat cu mâinile ei 
iugina aşezată peste mine şi astfel a scos la iveală sufletul meu 
de altădată, un soare luminos, de fapt numai lumină şi căldură, 
unpăcare, linişte, calm şi o superbă mare liniştită, albastră, pură 
yı limpede, ce mă va purta de-acum încolo pe razele ei, în locul 
volburatei mări de lapte cu cer aurit. 

Cred că, de fapt, eu sunt cea care pleacă, care o lasă pe loc 
pe această Regină a Plou, fără niciun fel de trădare; trupul meu 
a devenit un pământ în continuă mişcare în jurul propriului 
soare — însăşi viaţa mea; Regina Ploii a fost uleiul care a şters 
ugina şi m-a pus în mişcare, sau piciorul fotbalistului care mi- 
a imprimat mişcarea... 

Regina Ploii cred că rămâne undeva pe loc, în spate, 
așteptând alți oameni să dea peste ea din greşeală pentru noi, 
din fericire pentru ei, din necesitate pentru viață... 

“Pleacă de-acasă pe-o rază de soare: dansează prin lunci — lângă un 
izvor învaţă să fii; cadenţa undelor îţi va purta grijile departe, spre 
apele mării...” 

(Donald Walters) 


XV 


Pupă atâția ani, aproape zeci, accept maturizarea Reginei 


Ploii... Bun venit în mintea mea cea de acum, drag concept 
romantic, propriu sinelui din trecut care m-a învăţat atâtea 
despre iertare... Probabil odată cu maturizarea, conceptul e mai 
aproape de moarte; cum moare un concept? Nu-l mai creezi, 
nu-i creezi continuarea, nu-i dăruieşti viaţă în continuare, nu-l 
mai scrii, nu-l mai gândeşti, nu te mai vizitează şi nu-ţi mai ţine 
ocupate nopțile, nu-ţi mai dăruieşte insomnia; te lasă să-i 
dăruieşti moartea. Îţi permite să-l închei aşa cum ţi-a permis să- 
l ai, să-l vezi, să produci idei legate de el şi să creezi energii în 
legătură cu el, să le transmit Universului... Te lasă să primeşti 
alte concepte care îți vor aduce paşii mai aproape de moartea 
ta, prin succestivele lor morţi... 

Ideea de Regina a Ploii, ideea de zeiţă umană, legată de 
planul terestru prin cădere... prin fluiditatea căderii... lichid, 
soluție, apă, cădere, înalt, pământ, idei exprimate în cuvinte 
care vor avea legatura dată de opus, de diferenţă, de 
permisivitatea existenței unuia în  complementaritatea 
celuilalt... ! 

Propun o lume a visului, o lume a inconştienţei imateriale, 
bazată pe transe meditative permanente... O beatitudine a 
ideilor înscrise pe copacii nopţilor... Propun visul ca lege, visul 

va trăire, visul ca prim concept al creării artistului, visul ca 
clement primordial al Universului creat... Transa delirantă a 
simţurilor producătoare de idei, visul ca viață, visul ca 
moarte... visul fără viaţă sau moarte... viaţa visului este 
transă... transă angelică, demonică, epuizantă sau tonică, 
surprinzător de entuziastă şi emoţional inteligentă... 

Propun visul ca unic concep/al Reginei Ploii; pentru că 
prin maturizarea ei, are nevoie un catalizator pentru a exista; 
cred că mai degrabă pentru a coexista... Şase ani în care s-a 


născut visul... Lunga sarcină complicată cu progrese şi regrese 
in procesul facerii... Tot un concept feminin a dat viaţa... 
Viaţă, tot la feminin, Ploaia, Viaţa, Regina şi catalizatorul... 
Visul... pentru a întregi spiritual şi teoretic ideile însele... 
Ideca, genul feminin, integrate de Vis. 

Rotocoale de fum ale ideilor mele... Îmi fumez, la propriu, 


ideile... Fac figurine din fumul alb şi aromat... Energii dăruite 
Universului, din care se va recompune, în alte proporţii, 
sufletul meu viitor... Dăruiesc lumii karma mea, care, în alte 
procente, mă va recompune în alte ere... Suflet dăruit, compus, 
redat... Iată un caz în care procesarea îndelungată e bună la 
ceva (înafara cazurilor industriale)... Procesarea spiritului 
primit şi redarea lui pe banda de ambalare... 

Atâtea anotimpuri pot recunoaşte în mirosul de fum de 
țipară... Atâtea sentimente adiacente unul celuilalt îmi inspiră 
atâtea viziuni... atâtea stări, atâtea amintiri... De la dulcele 
acasă din adolescența timpurie până la ameţelile excesive şi 
toxice din facultate... Acum îmi dau eleganța momentului, 
eleganța degetelor lungi ţinând grațios, cu unghii lungi şi 
licuite, o zveltă ţigară aromată, între ale cărei valuri de fum îmi 
prind zâmbetele fluturând şi genele zburdând în același timp cu 

umbrele lor pe obraji, în lumina caldă... Azi e cea mai lungă zi 
a anului, e cea mai lungă zi a anului meu... Câştig un timp, 
timpul îmi redă o zi, am bonus timp dintr-o zi, o oră pe care 
timpul mi-o cedează în vâltoarea trecerii lui... Spirit tânăr şi 
grăbit, timp al meu, cu paşii micuţi, îndreptaţi spre viitor, 
mulțumesc că m-ai redat progresiei mele viitoare, mulţumesc 
că m-ai proiectat concret în viitor... şi că am norocul şi de data 
aceasta să-mi mai cedezi, în mărinimia ta, o oră din prezentul 
meu, din viitorul meu prezent trecut. Şi tocmai azi, în cea mai 
lungă zi din anul meu, am norocul să simt atâta... Am un suflet 
doldora de sentimente, toate bune, toate procesate pozitiv şi 
redate Marelui Spirit în cea mai artistică formă procesată a lor. 

Există atâtea timpuri câţi oameni... Șapte miliarde de 
timpuri cu cadenţe diferite, cu proiecții diferite, cu energii 
diferite, timpuri pentru fiecare spirit în parte, pentru fiecare 
percepție în parte, timpuri viitoare comasate sau diluate în 
funcţie de experienţa densităţii lor... 

Suflet dens cu timp grăbit, opus timpului diluat într-o 
existenţă banală ca emoţii... De fapt, timpul tinde să se dilueze 
pentru că se adaptează augmentării numărului de spirite... Deci 
ecuaţia corectă este: suflete diluate cu timp grăbit, opus 
comasării dense individuale, unde necunoscute sunt toate... 

Dulce delir plin de idei în linişte, în ordine... ordinea 
impune reguli... regulile impun limite, limitele marchează 
raţiunea, deci sufocarea emanaţiei spirituale... Cât de departe 
de Divinitate suntem prin însuşirea aceasta umană a ordinii, a 
unui sistem inventat de accesibilitate... Uniformizarea 
sistemelor de orice tip pentru a fi accesibile la scară largă... 
Globalizarea la nivel intelectual a timpului diluat pentru a putea 
fi perceput şi asimilat... Estomparea esenței de timp densificat 

şi pur; Divinitatea nu ţine de ordine, de ideea de uşor, drept, 
calm, pacificator... Acestea sunt iluziile esenţial umane pentru 
perceperea la nivel permisiv asimilat a unor promisiuni viitoare 
de Rai şi lad; probabil că Divinitatea Simţurilor ţine de 
dezordine, de acel vârtej emoțional creativ; pentru că 
Divinitatea ţine de creaţie, iar creaţia nu presupune nici linişte, 
nici ordine, nici calm... Orice ge naşte cu mişcare, cu esenţă, 


cu energie, cu suflet, cu vibraţie, cu gândire, deci dezordine... 
Procesul creației presupune întrebări, dileme,  zbateri 
ntrospecte în a găsi răspunsuri, dezordine fizică pentru 
facilitarea esenţialului, dezordine psihică pentru adaptabilitatea 
ideilor la forma fizică... dezordine emoţională pentru a crea 
spaţiul spiritual propice emanării ideilor... 

Ar trebui să se inventeze o măsură pentru spiritul expirat în 
aer pur... Aşa am putea, cumva, determina probabilitatea 
formării unor noi spirite... Întrebarea de bază este dacă se 
formează noi spirite sau se formează numai noi recipiente în 
care se diluează tot mai mult Spiritul Universal? Şi dacă el se 
diluează, oare cum vom ajunge la acea explozie magnetică şi 
iminentă a esenței pentru reluarea nivelului următor de 
existență? Pentru că dacă Spiritul Universal suportă numai 
diluare şi concentrare individuală, va ajunge la saturație numai 
recipientul global, suport al tuturor recipientelor individuale... 
Se disipează energia, explozia va arunca în Univers miliarde de 
entități concentrate şi mult mai crescute ca volum; este, în 
esență, o creştere cantitativă şi calitativă a Energiei; de fapt, 
este cel mai inteligent mod al Naturii Universale de a se 
extinde, de a-şi expanda esenţa constant şi uniform... A sădit 
ump diluat pe care fiecare recipient l-a adus într-un stadiu 
superior până a crescut ca volum energetic şi cantitativ, după 

care, în depăşirea limitei suportabilității, a fost din nou aruncat 
în Spaţiul Creator care îşi va continua, probabil, procesul de 
expansiune... 


XVI 


Acum ştiu cum să încep să povestesc despre minuni, acum 


ştiu cum să continui povestea cerurilor albastre... cu mai multă 
emoție, cu o mai mare bogăţie spirituală, cu o mai dulce 
boemitate a personalităţii... Acum ştiu să mă bucur mai mult 
de mine, de interiorul meu, ştiu să-mi parcurg paşii pentru 
acceptarea suferințelor, durerilor, dezamăgirilor, pentru a le 
considera parte din mine şi a le putea depăşi... 

Poate că de-abia acum ştiu să spun povestea cerurilor 
albastre... Sau poate că e numai un proces în urma căruia voi 
învăţa să o spun şi mai bine, să o simt şi mai bine pentru a o 
putea spune... 

Starea... ar trebui să fac şedinţe de spiritism să-mi vină 
starea... starea are o personalitate atât de diferită de mine... E 
un copil capricios şi răsfăţat care se tot joacă de-a v-aţi 
ascunselea şi nu se lasă prins şi îmblânzit... Starea vine în cele 
mai nepotrivite momente, atunci când fac apel la mintea mea, 
să-mi spună ce gadget inteligent şi science-fiction m-ar putea 
ajuta să-mi prind ideile şi să le închid în sipetul momentului ca 
să le valorific în starea lor crudă, nealterată, neoxidată... 

Cu mai mult timp în urmă mă dezvoltam psihic, mă 
expandam ca trăire... Acum îmi place că sunt aici... Procesul 
de evoluţie e unul mai puţin alert, dar mult mai profund... 

Desfacerea aripilor mele spre lume a coincis cu adâncirea mea 
in mine însămi. Drumul e mai încet dar mai frumos, are altă 
insemnătate, are alte trăiri, altă profunzime, îmi vine să dansez 
in timp ce scriu şi chiar o fac, nu-mi refuz nicio mică bucurie 
boemă pe care anii, personalitatea şi spiritul meu mi-o 
dăruiesc... Totul mă recompune, totul face parte din mine, în 


complexitatea trăirilor mele... (hiar şi frazele încâlcite, 


conceptele uşoare şi revigorante sau ideile greoaie, întunecate, 
fundamental apoteotice... Toate mă recompun deci toate merită 
integrate în introspecţie... deci totul trebuie scris, dezbătut şi 
trăit prin prisma creaţiei... 

Nu mai am muzică... şi nu mă pot opri din scris să mă duc 
să pun alta... Dacă mintea mea ar avea destul de mulţi muşchi 
ar face-o ea în locul meu; dar mintea mea atrofiată e o leneşă 
zăcând în culcuşul confortabil al capului meu... Leneşă minte 
atrofiată creativ... şi boemă! 

Scrisul mă ajută să-mi definesc personalitatea, mă ajută să 
mă port conform personalităţii mele, să-mi joc şi să-mi atribui 
şi să-mi interpretez propriile mele reacţii... Să acţionez 
conform mie, fără a şti neapărat să mă definesc în cuvinte. Nici 
pe alții nu-i definesc în cuvinte. Îi definesc prin filtrul 
sentimentelor mele. Dacă spiritul ar putea exprima tot, sigur 
cca mai mare parte a expresiei în sine nu ar fi prin ceva 
cunoscut nouă... nu ar îmbrăca nicio formă din cele pe care le 
cunoaştem noi: nici vorbită, nici scrisă, nici vizuală, cu atât mai 
puţin auditivă... Probabil ar fi o combinaţie în diferite 
cuantumuri ale acestor percepții sau probabil că nu ar face 
parte din niciuna din aceste categorii, poate ar fi un 
extraterestru al simţurilor, un next level al percepţiilor și al 
abilităților de comunicare, viitorul acela science-fiction al 

exprimării... Evoluție spirituală s-ar numi acest prag, evoluție 
senzorială despre spirit, despre sfera care ne animă... Viitorul 
science-fiction al lucrului pe care fundamental îl pretuim cel 
mai mult, dar despre care comunicăm cel mai puţin, din săracia 
mijloacelor de expresie... Biet subiect subînţeles al speciei 
umane... 


XVII 


Fumatul poate să ucidă... dar nu o va face... pentru că 


fumul aromat înlătură aparența şi lasă loc esenței, esenței de 
spirit, esenței de trăire, esenței de personalitate... 

Fumatul poate să ucidă... corpuri, dar nu idei, dă naştere 
conceptelor introspecte moderne... 

Fumatul poate să ucidă... numai cadavre vii pentru care 
trăirile sunt doar materie şi nimic mai mult... poate să ardă 
numai recipiente goale, animate degeaba, fără spirit, fără idee, 
fără esenţă... esenţa înfloreşte în vârtejul valului de fum 
dulceag şi boem... 

Fumatul poate să ucidă... pe aceia care nu sunt vii, pe aceia 
care îl desconsideră şi-l consideră din nou doar o acţiune... 
doar o formă motrică de a-și ocupa timpul, membrele goale şi 
incomplete fără aerul dintre ele... 

Fumatul poate să ucidă... dar nu o va face, el va înlătura 
aparenţa şi va evidenția esența personalităţii individuale cu 
eleganță, calm, răbdare şi generozitate a sentimentelor. 

Alege libertatea, noi te vom ajuta... să devii comun; am 
toată libertatea spirituală de care am nevoie momentan, am 

intreaga libertate de expresie creativă care mă ajută să mă 
dezvolt... noi? Noi te vom ajuta? Da, pronume personal, 
persoana întâi, număr plural, funcţie de subiect în propoziţia 
dată... Noi, concept colectiv abstract şi insultător, ca să devii 
unul din ei, pronume personal, persoana a treia, număr plural, 
ulei omoloage ca fundament, diferenţiate prin formă şi 
numeralul ordinal din analiza lor mørfo-sintactică... şi atât. 

Alege libertatea, noi te vom ajuta... să te pierzi între noi, să 
devii o parte simplă, inertă şi dispensabilă oricând a noastră, a 
societăţii noastre fără vlagă, a ciorbei noastre fără conţinut... 
fără vitamine, fără culoare. Libetatea, libertatea, îți oferim 
libertatea de a deveni prost, recipient traversat de informaţii 
create să te manipuleze, îţi oferim libertatea să fii de-al nostru, 
uite cât de mult contezi pentru noi, îţi oferim libertatea pe care 
nu o avem, libertatea de care am auzit şi pe care alţi “noi” — 
“ci” ne-au vândut-o şi nouă... libertatea noastră de gândire 
colectivă şi îngrădită... cum să refuzi libertatea limitată? Cum 
ai putea refuza libertatea impusă de societate, ce bine ne e 
tuturor în libertatea ciorbei noastre! 

“Somnul raţiunii naşte monştri”? Dar somnul spiritului ce 
naşte? Dacă raţiunea naşte îngeri, spiritul ce naşte? Probabil 
Dumnezeul îngerilor raţiunii... Somnul raţiunii naşte 


monştri... de care? Somnul rațiunii naşte monştri spirituali... 


aşa cum starea de veghe emoţională le întreţine existenţa 
abjectă... Somnul spiritului coincide câteodată cu activitatea 
iuțiunii... când mintea uită de spirit în excesul ei de zel 
social... prinsă în acţiuni concrete, practice, materiale. 
Concretul ţine de rațiune, deci ne putem aştepta să vedem 
uperi pe stradă, căci monştrii dorm într-o idee indusă în masă. 
Wacticul e plin de zâne... acţiunile noastre în sine sunt 

divine... Materialul evident că îndeamnă numai la bine şi la 
frumos... Niciodată la invidie, avuţie, egoism, avariţie, nu, 
întotdeauna, invariabil, te-ai gândi la altruism când e vorba de 
material, da, fiindcă practicul situaţiilor o impune; nu s-ar putea 
crea ceva mai perfect uman decât materialul, decât coasta lui 
Adam care a prins o viaţă a ei înşişi, o existenţă proprie, coasta 
asta cu două mâini, două picioare şi un cap... raţional. Nu pare 
a înger, nu? Somnul raţiunii naşte monştri... Somnul spiritului 
naşte oameni... Somnul spiritului naşte societăți... Cultul 
promovării rațiunii promovează mentalități, le educă partea 
materială, practica şi le educă raţiunea dispensabilităţii laturii 
emoționale, le întreţine atrofierea spiritului, cu potenţialul său 
răzbunător şi opus raţiunii... Minunata dualitate eternă în 
recipiente vii... Probabil Raiul e acea societate a spiritelor 


treze... Probabil e răsturnatul conceptului de societate văzută, 


creată, materială, integrantă a individului unic atrofiat... Oare 
ce dezordine creativă s-ar impune într-un concept de genul 
acesta? Cum dezordinea e creativă, probabil că libertatea 
spirituală e generatoarea acestei dezordini, acestei frumoase 
nebunii emoţionale... Dacă raţiunea presupune atrofierea 
spiritului, oare libertatea, deci evoluționismul emoţional, 
presupune la rândul său inactivarea concretului? Sau în 
permistvitatea ei le permite existenţa cohabituală? Libertatea e 
pozitivă fundamental sau selectiv? Presupune şi alt tip de 
existenţă sau îşi permite unicitatea? Cealaltă oglindă a vieţii 
spirituale e doar opusul lumii materiale, fundamental bazată pe 
aceleaşi principii sau e absolutul? Absolutul simţirii care ar 
presupune și existenţa practicului? 

Sunt două concepte în oglindă, idei opuse dar 
complementare sau cel absolut include parțialul? Pentru că, 

social vorbind, parţialul există foarte bine şi individual... Nu 
intotdeauna materialul presupune emoţional... De cele mai 
multe ori e chiar invers, chiar nu-l presupune, chiar îl 
exclude... Şi somnul raţiunii naşte monştri? Care monștri sunt 
mai răi oare? Cei ai somnului raţiunii sau cei ai somnului 
spiritului? Care sunt cei mai plini de moravuri umane, departe 
de bunul absolut, departe de efnte, ca într-un imens sistem 
propriu solar cu infinite planete orbitând în jurul aceluiaşi 
somn? 

Se impune deci întrebarea: care monştri ne guverncază 


existenţa individuală? Pentru că raportat la colectivitate, deci la 
societate, rolul e clar, păpuşi jucate de mari maeştri ai vieții 
raționale cu job part-time de monştri ai somnului spiritual... 
Insă individual suntem alţii, deşi la cei mai mulţi exponenţi ai 


societăţii individualitatea e anihilată și, deci, necomună, 
comodă şi nepractică, neadaptată timpului nostru (sau 
oricărui timp viitor care presupune globalizare); individual, 
personal, ca sine şi euri întotdeauna suntem diferiţi, 
personalități educate sau mai bine spus formate (pentru că 
lormarea nu presupune întotdeauna educaţie) din mii şi mii de 
alternative situaţionale, din mii şi mii de variabile ale existenţei 
cauzale, câteodată independent de voințe sau raţiuni, câteodată 
in procese determinate de supa socială sau situaţională.... 

Depinde de acele variabile numeroase care determină, de 
tapt, individualismul personal... Sinele cel mai aproape de 
esenţă, fructul din jurul sâmburelui de spirit al fiecăruia, 
mişcarea browniană a atomilor spirituali din jurul celui mai 
adânc nucleu ca parte divină a fiecăruia... 

Acel adevărat individ unic, personal, liber, apropiat de 
esența sa originară, macrocosmică şi absolută... Nucleul acelei 

personalităţi care se diluează în timp în educaţie dobândită, nu 
născută, în cotidian, în material, în practică, în acţiune şi nu în 
meditaţie, în comun şi nu în individual, în echipă şi nu în 
personal, în opinie generală și nu în crez propriu, în soluţia 
socială de diferite culori a timpurilor noastre adormite 
spiritual... Diluarea acelui nucleu ca parte divină, care 
integrează umanul în macrocosmosul Dumnezeului ştiinţific 
din punct de vedere spiritual... Prin ştiinţă ne trezim spiritual 
sau prin spiritualitate trezim ştiinţa? Conceptul de Dumnezeu 
ne e mai accesibil prin spiritualitate sau prin ştiinţa zilelor 
noastre? Certitudinea absurdă a unui concept cu caracteristici 
apropiate de cele ale Divinului Absolut e accesibilă spiritual 
sau material? 

Faptul că această condiţie individual-umană îmi permite 
accesul la aceste întrebări duale, la aceste îndoilei despre 
dezordinea dintre raţiuni şi emoţii îmi este permisă prin latura 
spirituală sau prin latura ştiinţifică? Cât este spirit şi cât este 
minte? Unde începe mintea şi unde se sfârşeşte spiritul? 
Fundamental, şi cred, unanim acceptat, spiritul aici înglobează 
raţionalul, pentru că, dacă pot opune cele două concepte, 
libertatea spiritului e mai mare decât libertatea minţii; sufletul 


simte, mintea ştie, întotdeauna, cunoştinţele spiritului, chiar 


dacă neexprimate sau aflate în imposibilitate de expresie, sunt 
mai multe decât cunoştinţele minţii; permisivitatea emoţională 
e mai vastă decât cea raţională, decât cea logică; unde tărâmul 
logicii încetează, încetăm algoritmul gândirii; probabil de acolo 
începe purul spiritual... Sfera de lumină îşi are propria logică 
iraţională, din nou oximoron guvernant al existenţei mele... 
Dacă logica algoritmului material dispare, firul gândirii se 
întrerupe, nu mai are continuitate practică... Spiritului nu-i 

trebuie o rațiune, un motiv, un fundament; probabil că, uneori, 
cea mai înaltă spiritualitate e fondată tocmai pe teoria lipsei de 
fundament. 

Spiritul îşi poate explica cu ajutorul emoțiilor mult mai 
multe decât permite expresia logic rațională; spiritului nu-i 
trebuie motiv pentru a exista, nu-i trebuie fundament pentru a 
simți, spiritul nu are nevoie de%xplicații, de început sau de 
sfârşit, de trup, de ființă, de material... Spiritul există pur şi 
simplu, primordial, global, fundamental şi evolutiv în acelaşi 
timp, neexcluzând nici unul dintre concepte; de aceea 
spiritualul individual dezvoltat mai mult decât raţiunea e de 
natură divină, de aceea acel sâmbure de lumină şi adevăr e 
absolut, pentru că prin natura lui îşi păstrează caracteristicile 
primordiale, divine, nealterate, crescute, promovate în 
introspecţie, evoluat prin exerciţiul spiritului creator sau 
creativ; nucleul poate fi antrenat şi crescut, evoluat şi întreţinut, 
imbunătăţit sau îmbogăţit, însă mai presus de toate aceste 
calităţi dobândite, e în interesul societăţii zilelor noastre ca 
acest nucleu să fie cel puţin ţinut pe loc şi prăfuit, uitat, 
imbâcsit în iluzia incomodităţii şi absurdului, atrofiat de raţiuni 
aparent clare şi, mai ales, non-individuale, non-personale, non- 
spirituale, învăluit în toate pânzele de păianjen sociale şi 
materiale ale colectivului global spre care se tinde din ce în ce 


mai mult, cu din ce în ce mai multă viteză, cu din ce în ce mai 
puţină spiritualitate. 

repede şi atât de vie, atât de reală... Cu strălucirea vulcanică în 
întunericul malului strâmt, cu ropot atât de tare şi viu, aproape 
erotic... aşa de vie şi rece şi reală în mişcarea ei haotică... Mi- 
ar fi plăcut să am eternitatea ultimei clipe acolo, privind 
îngrămădirea de apă albă tremurând sub alte şi alte şuvoaie 
care o vor reînnoi continuu... sub alte şi alte unde repezite de 
timp... Atât de departe mi se par oamenii de esenţă... Şi parcă 
în ultimul timp apar semne, tot mai des semne despre esenţă, 
viaţă, moarte, iubire, valori reale sau reale valori... Mi se pare 
un timp al simbolismului spiritual, mi se pare o vreme a 
cutremurelor necesare descoperirii esenţelor... Un rău necesar 
evoluției spirituale... La fel ca apa râului, etern reînnoită... 
contradicție esențială, fundamental corectă şi paradoxală în 
acelaşi timp... Trăiesc cu spiritul pentru toată lumea din jurul 
meu, de aceea lucrurile nu sunt foarte simple întotdeauna, 
pentru că umanitatea unei fiinţe constă în flexibilitatea gândirii 
ei, în flexibilitatea abilității de a simţi orice, fără rețineri, fără 
temeri, fără angoase şi fără a fi spiritual egoist... Fără să ţină 
de ea, fără să fie de parte ei însăşi, ci de a-şi pune spiritul jos, 
fără să-i pese că el va fi pietruit de zeci de ori până să fie 
observat de cineva acolo... Cu conştiinţa faptului că se va 
putea ridica, chiar cu toate rănile provocate, însă cu mii şi mii 
de trăiri, cu mii şi mii de lecţii învăţate de la fiecare, cu 
nenumărate experienţe de înţelepciune... La fel ca slow- 
motion-ul apei tulburate în spuma aceea albă a dâmbului jos, 
dâmb care va putea numai susţine apa. pentru a o putea ridica 

cu zeci şi zeci de răni, cu mii şi mii de experienţe lucide, cu 
preţul plătit al înţelepciunii... 

Atât de dulce adiere a timpului simbolic care mi-a adus 
lângă urechi voci electrice, voci care, pentru un moment, au 
lăcut front comun cu gheaţa moale şi neagră, frământată de 
paşi şi ploaie... Timp oprit cu conştiinţa inexistenţei tale, cu 
cercetarea esenței fundamentale îp cel mai abstract sens, pentru 
a fi apoi readusă vieţii, mişcării, trăirii... Străzi ude de picuri 
săriți din cutia cerului, din cutia topită de flăcările albastre de 
vise... Timp stătut, timp uitat şi nepriceput de nimeni... 
Vremuri simbolice prin oameni, prin ce şi cum devin oamenii 
tot mai înalţi ca spirit, tot mai sus ca simţiri, tot mai aproape ca 
particule, de Dumnezeu... 

Timp de neînlocuit pe străzile lungi şi înguste cu nimeni pe 
ele, cu nimeni pe ele, cu nimeni în ele... Vocile, vocile electrice 
din fire de înaltă tensiune, lângă apa nelinşitită şi albă şi reală şi 
atât de umană... Simbolism transpus în vremurile noastre de 
tensiuni lumești... 

Vocile, prinzând culoare umană prin faptul că le aud tocmai 
acum, când simt că mă îndrept vertiginos spre înălţarea şi mai 
spectaculoasă a spiritului meu; evoluţie ce se aseamănă cu 
escaladarea unui munte, când simţi că rămâi fără aer, că ajungi 
la capătul tău, la limitele tale, ca după aceea să-ţi demonstrezi 
clemeritatea simţirilor de moment și conştiinţa faptului că 
pragurile noastre au tocmai rolul de a ne pregăti Victoria... Cu 
inconştienţa bucuriei şi realizării, împlinirii scopului, cu trăirea 
accea înaltă până la cer... cu inima aceea emanând lumină... 

Mă bucur teribil că tăvălugul de simțiri este puternic 
psihanalizat în discuţii spirituale interne mie, ca şi capacitate a 
conştiinţei... Îmi face o bucurie imensă faptul că sunt conectată 

cu mine însămi, că-mi aparțin mie, că sunt pliată în mare 
măsură peste mine însămi şi că am sentimentul apartenenţei la 
sine... Aşa cum tăvălugul de apă vie îşi aparţine în efemeritatea 
unicității sale... Pe lângă vocile electrice din fire, pe sub 
podurile sparte, pe lângă gheaţa neagră şi moale, cu urme de 
paşi şi ploi... 

Clinchetul liniştii... marea linişte interioară... Lumina mea, 
vibrația sigură a recombustiei interne... ardere spontană dragă, 
spiritual şi mega-eruptivă; dragă minune, viaţa asta care m-a 
găsit prin Univers, printre miile de particule de suflet; o sesiune 
de rugăciuni, o eră de lumină... O explozie dintr-un sâmbure 
ascuns într-o inimă... alunecare înspre împăcare... alunecare 
spre curajul nebănuit de a avea o certitudine post-cutremur... 
Şi vocile, mereu vocile, atât de suave, calme şi învăluitoare, 
atât de universal materne, calde şi protective... De ce m-aş 
opune realităţii mele iluzorii? Dacă eu o simt, există, dacă eu le 
aud, există... dacă eu ştiu, există... dacă eu exist, ele există 
prin mine... dacă eu sunt, ele există... Complexă posedare a 
minţii abilitatea de analiză absurdă a unor elemente simbolic 
trasate în mine... Complexe momente de luciditate presărate 
posedării... 

Străzi pavate cu mii şi mii de pietre, străzi cu mirosuri 
citadine, străzi care ţi-ar putea povesti viaţa prin mărimea lor, 
prin copacii lor, cu pavajul lor, cu miile de paşi din fiecare zi 
ale fiecăruia, ale oricărui om care-şi poartă mai departe viaţa... 
Dacă strada ar prinde viaţă şi din când în când ar prinde pe câte 
cineva de picior şi l-ar urmări în interiorul vieţii lui... Martor 
superficial în fracțiuni de clipe din viaţa unora, din viața 
tuturor... din viaţa niciunuia... Dacă strada ar şti unde va călca 
pasul în momentul următor, că va călca pe altă fărâmă de asfalt 

propriu ei... sau că pasul va trece dincolo de ea... sau că pasul 
nu va trece niciodată... Vocile, vocile... vocile atât de gingaşe 
şi fine... vocile mele dragi, care mângâie miile de pietre ale 
străzilor vechi citadine... Urbanul elegant şi nostalgic, cu 
atâtea trăiri, urbanul spaţiilor dintre pavaje, ca un fenomen 
social complex dar constant... Cu pietrele vechi ridicate, 
lucioase, dure, apreciate, printre mici şanţuri pline de praf, 
pietricele şi praf de stele... Dacă vocile s-ar lovi de pietrele 
lucioase... oare ce zgomot ar produce? Oare ce revoltă 
iminentă şi insipidă a şănţuleţelor ar avea loc? Dacă vocile s-ar 
lovi de pietre, oare le-ar putea pătrunde moleculele dure? Oare 
ce s-ar topi prima dată? Oare am avea pe străzi mici labirinturi 
de mici şanturi interstițiale ale străzilor vechi pavate? Atunci 
nimeni, nicio voce a asfaltului n-ar mai putea urmări paşii... 
Nicio mână de bitum n-ar putea face una cu sine pasul următor, 
pasul anterior, pasul următor... pentru că paşii ar învăţa să se 
ferească de labirinturi... pentru că în scurt timp paşii ar uita 
senzaţia străzii nostalgice... și pasul următor n-ar mai veni 
niciodată să calce peste labirintul de asfalt... 

Lumina magică descompusă aproape în sunete, în zeci de 
vibrații melodioase... dulce posedare a luminii, cald înger... 
cald demon... cu ochii de foc... Lumina serenă curgătoare prin 
recipientul unde-mi ţin spiritul... De fapt, recipient producător 
de spirit reînnoit, care iese mereu, care emană şi se disipează în 
Univers, reîntregindu-l... recipient al viselor şi al puterii 
interioare, producător de magie pozitivă... lumină care emană 
dureros de cald şi eliberator... rău al minţii mele, lumina 
mea... vocile din lumină... mult mai feminine... mult mai 
(ăcute, vocile din şuvoiul cald de lumină... 

Cât de fundamental opuse sunt conceptele de urban şi 

lumină — cum inconştient se asociază întunericul de urban, 
planul apropiat de pământ, planul jos, planul social şi ataşat 
umanului insipid... Planul rece, absurd, complicat şi labirintic 
şi veşnica luptă socială între diferenţe de rang, plan uman şi 
absurd, jos şi rece, cotidian real şi mistic real, ancorând în 
realitate paşii trecătorilor... 

Cât de opus planului de lumină, de particular, relaxat şi 
calm, cald, plăcut şi comod, de înalt și curgător, de spiritual şi 
aproape ne-uman... Cât de biblic opus înţelesul acesta de 
urban-lumină, înglobând la modul simbolic mii de particule: 
unele reale, cu mâini lipicioare, altele abstracte şi rotunde, 
unele grăbite şi dezordonate, mixând un concept oximoronic cu 
mişcarea browniană, pe când unele atât de calm şi organizat 
curgătoare pentru sedimentele de spiritualitate. Chiar şi paşii 
care pe străzi grabiți asonant îşi poartă alte şi alte căi, ca şi cum 
piciorul stâng şi piciorul drept ar fi două entităţi diferite... Spre 
lumină se ridică, spre lumină se înalță ordonat... Lumina e 
despre înalt... urbanul e despre subteran... lumina e despre 
ordine, urbanul e despre haos... lumina e despre lejeritatea 
mişcărilor, urbanul e despre rigiditatea lor... lumina se ridică, 
urbanul e ataşat terestrului, lumina e mobilă, urbanul e despre 
rigiditate, lumina e despre spiritual, urbanul e despre teluric, 
lumina se ridică, urbanul va genera mereu lumina de deasupra 
lui... 

Posedă-mă, magie înnebunitoare a scrisului metafizic... 
frumos pavaj complicat al luminii mele... 

Fiori de sevă prin musculatura tânără, fiori de viaţă 
binecuvântați a fi simţiţi, drag recipient înzestrat cu minunea de 
a simţi adierea vântului, romanticul vântului, umiditatea divină 
a ploii când timpul se opreşte pentru mai mulţi picuri, 

înțepăturile frigului jucăuş, prin toate rădăcinile nervilor 
pielii... Dulce minte neodihnită care-mi dă abilitatea de a 
descompune în iubire tot din jurul meu... Minunatele zgomote 
ale lucrurilor de neauzit... ale Pământului rotindu-se şi 
atingându-şi fin axa de lumină... Minte complexă care vei 
înţelege sensul spiritual al cuvintelor unice, din lumina arzând 
dintr-un sâmbure de inimă... /din romanticul concept de 
sâmbure... sâmbure, sânziene, struguri, sâmbure, caisă, dulce, 
sâmbure, viaţă... magie, sâmbure, noapte, magie, caisă, 
sânziene, sâmbure... vocile posedante ale cablurilor electrice... 
sâmburii nopţilor de vară... conceptul de sâmbure se poate lega 
numai de vară, de nopţi de vară, cald, umed, întuneric, copt, 
principiul universal al naşterii, de teluricul uter universal, 
recipient al vieţii de sâmbure de lumină... Lumină şi nu 
Lumin... la feminin... Lumină, legată de sanctitate şi în acelaşi 
timp de magicul omenesc, în acelaşi timp miraculos act 
evoluționist al naşterii... Dinspre întuneric înspre lumină, 
dinspre planul inferior spre unul luminat superior... spiritual 
înălţat din asfaltul labirinuc... 


XIX 


Şaptezecişiunu de unghiuri... adiacente, independente, 
solitare sau unitare... şaptezecişiunu de unghiuri de clar-obscur 
pictural... şaptezecişiunu de încovoieri de culoare şi non- 
culoare care s-au adaptat la comunicare reciprocă... 
şaptezecişiunu de unghiuri drepte sau curbe care grăiesc la 
propriu, prin expresivitatea maleabilității lor, prin rigiditatea 

contrastului ocazional... şaptezecişiunu de unghiuri care 
înțeapă albul... care înţeapă non-sensul rigid, non- 
expresivitatea şi non-ființa creaţiei... Albul care susține 
şaptezecişiunu de înjunghieri fatale fără a sângera lumină... 
Din peretele meu nu iese lumină... Dacă lumina s-a coagulat în 
rănile făcute de şaptezecişiunu de cioburi aproape colorate? De 
ce nu-mi sângerează peretele cu lumină? De ce s-a oprit lumina 
în contact cu realul? Ce primejdie o paşte la ieşirea din 
recipientul plat şi aparent alb? 

Lumina s-a gândit că ar înălța unghiurile şi ele s-ar curba pe 
axa timpului... Şi timpul dă o formă ciudată unei finite din 
şaptezecişiunu de unghiuri, fiul lui inițial optzecişipatru şi 
părinte al posteriorului cincizecişiunu de unghiuri reale... Deci 
lumina mea înaltă a preferat în conştiinţa ei să se coaguleze în 
tăieturile adânci ale micului şaptezecişiunu... 

Șaptezecişiunu de capete ale aceluiași balaur aproape non- 
colorat... Fiul lui optzecişipatru de șerpi încolăciţi pe capul 
Medusei din spatele oglinzii, părintele lui cincizecişiunu de 
unghiuri avortate... 

Câmp de maci pe pereţii însoriţi... În intimul casei atât de 
protectiv cu sunetele, cu acordurile vioarei pe care aş vrea-o în 
loc de vene în mine, prin care să-mi curgă sângele clocotind... 
Cutie a vieţii mele interne, cutie în cutie, în cutie mai departe, 
recipientul meu în casă, capul meu în casă, gândurile mele în 
creierul meu, sufletul meu în lumina mea şi focul la rându-i tot 
în lumină... Cutie în cutie, în cutie mai departe... Coarde de 
sunet vibrant, coarde care mă dor în interiorul mâinilor 
câteodată, coarde lubrifiate de sângele meu, de plasma mea... 
de sărurile mele... coardele la care mai cântă şi acum spiritele 
ce mă posedă... Le simt vibraţiile şi aş putea recompune pe 

portativ, în funcţie de intensitatea arcelor de tensiune, tema 
muzicală cu care se desfăta Olimpul minţii mele... Marea 
familie complexă de personalităţi creative, spirituale sau 
spiritiste, care se desfată în minţile mele... Şi care îmi cântă la 
coardele fibrelor din muşchi... minerale... multe săruri şi 
minerale, ca într-o delicioasă bucătărie specială se prepară toate 
în interiorul recipientului meu pentru ca lumina să se poată 
coagula la înjunghicrile celor şaptezecişiunu de unghiuri 
curbate în interiorul zidului aparent alb... ca într-o antirealitate 
minustridimensională... Zidul nu poate sângera lumină până la 
moarte; lumina, cu personalitate individuală şi independentă, a 
anulat reţeaua de femurale din zid, la graniţele a şaptezecişiunu 
de tăieturi... 


XX 


Noaptea ochilor mei grăieşte, atât de multe comunică 


adâncimea nopţilor... Mai ales insomniile atât de nebunesc 
productive... De la întrebările cosmologice până la dileme ce 
atrag paroxismul... Oare cât mai am de trăit? Oare cât mai am 
de creat? Oare ce mai am de descoperit şi cum? 

Frumoasele mele insomnii, creatoare de vise... Fiinţa opusă 
sieşi în principiu... Cred în împlinirea viselor, cred în 
cfemeritatea lor şi deci, cu atât mai mult în conceptul de vis... 
Bineînţeles că visele există pentru a fi împlinite... în fumoasele 
mele insomnii boeme, baroce în panică şi temeri, bogat aduse 
din pensulă în stele şi în stări de veghe, bogat presărate cu 

electricitate modernă şi cu non-sensul cotidian sau nocturn... 
Cel mai bine zis nocturn... În regatul fantasmelor malefice şi 
atotcuprinzătoarei iluzii a tunelului fără luminiţa care, brusc, 
prinde viaţă şi te urmăreşte cu caracteristici umane, uimitor de 
flexibil şi plin de viaţă pentru un tunel de piatră... 

Insomnia mea chinuitoare, proprie mie, “sinească”, dacă 
pot exprima astfel caracteristica ei cea mai intimă... Datorită ei 
cred cu esenţa spiritului meu în împlinirea viselor, acele vise 
care ţin strict de completarea spirituală a eului caracteristic, a 
eului divin, caracteristic faptului de a fi om... 

Noapte ardentă a ochilor mei emanând foc, prin care arde o 
parte din lumina mea... 

Ar trebui să se inventeze conceptul de “light-motiv”, light- 
motivul faptului că existăm şi că avem capacitatea de a ne 
bucura şi de a renaşte din durere... Light-motivul care ar 
enunţa principiul optimist al existenţei, principiul pozitiv şi 
constructiv al acţiunilor noastre, partea aproape inconştient de 
pozitivă sau sustenabilă cu argument solide, accesibilă dar 
câteodată incomodă gândirii care, prin natura sa abject umană, 
se complace în plângerea situaţiilor mizer-cotidiene... 

Să fie un light-motiv în toate, să fie light-motiv conceptual 
absolut al existenţei, noua religie şi noua structură 
organizaţional mondială... Cât de multă energie pozitivă ar 
presupune asta din partea omenirii, cât de mult bine ar putea fi 
creat şi mai ales conştientizat, ce exerciţiu extraordinar al 
capacităţii spirituale, al abilităţilor intelectuale şi emoţionale... 
Mai ales al flexibilităţii în spirit pentru a putea permite minţii 
să accepte light-motiv după light-motiv în toate speţele 
existenţei sale... Ce efort minunat pentru muşchii noştri 
spirituali de care şi azi mai atârnă în cuie de pe vremea 

romanilor, de care şi azi se ajută fluturii să scape din cocon şi 
să facă paşii inevitabili spre neființă... Ce efort luminos şi 
plăcut acela al regăsirii inteligenţei macrocosmice şi însuşirii ei 
prin light-therapy... Al redobândirii inteligenţei calmului şi 
pasivităţii productive de înţelepciune, în zorii creării marilor 
personalităţi spirituale, îmbibate în recipientul masiv de light- 
motiv. Fi 

renă de oameni e întreg Pământul... Arenă cu şapte 


miliarde de spectatori simultani la spectacolul vieții; omenirea, 
atât de complexă în densitatea ei, atât de sălbatic educată 
forțat... Bucuria liberă, bucuria nelimitată a trăirilor vieţii, a 
vibraţiilor aerului, adierilor calde de primăvară... Omenirea 
fremătând în acelaşi spaţiu şi poate în acelaşi timp, în iluzia 
trecerii lui. 

Am simţit atingerea ta pe inima mea, dragul meu, şi ea s-a 
transformat în aur... 

Acum știu cum să trăiesc cu mine însămi, ştiu cum să simt 
despre ceea ce mă înconjoară... 

Miros binecuvântat al ploii de primăvară pe pământul 
umed, iubit prim tunet al ploii... Oameni cu feţele lor curioase 
şi interesante, veşnic cercetând în jurul lor un mijloc de a se 
oplindi, de a se identifica, de a aparţine... Sentimentul de 
apartenenţă ce leagă oameni de oameni, circumstanţe și 
intâmplări pe drumuri unice... Dacă am trăi alternativa? Sau 

alternativele, câte miliarde de posibilităţi există... Pentru 
fiecare vorbă spusă, o vorbă nespusă, pentru fiecare gest, un 
anti-gest, pentru fiecare decizie, zecile de decizii alternative. 
Ne alegem decizia pentru că avem argument sau găsim 
inconştient argument pentru că deja am luat decizia? Răspunsul 
se scindează în categorii de oameni, de personalităţi, de 
experienţe individuale... 

Ce frumos şuieră vântul furtunii... Mi se pare câteodată că 
sunt transparentă, că se poate vedea prin mine, sau, cel mai 
adesea, că plouă prin mine, că sunt una cu elementele naturii, 
că vântul îmi înfioară țesuturile şi mi le rarefiază şi mi se pare 
că eu sunt în mai multe locuri, că mai multe fibre din mine 
există în mai multe spaţii deodată. 

Vorbele bune şi răbdarea pe care viaţa mă învaţă să le 
primesc şi să le dau mai departe... Ca un filtru uman pe care 
sedimentele de valori se depun mereu şi mereu, cu fiecare val 
al fiecărei zile trăite... 

Fantasmele nopţilor care mă poartă prin abisul sinelui meu 
sunt mereu surprinzător de productive, incitant nebuneşti; oare 
ce fiinţe mai există în cotloanele spiritului meu, în abisurile şi 
pe înălțimile lui... prin tunelurile întortocheate şi lungi, unele 
pline de lumină, altele întunecate şi nesfârşite... 

Dacă ideea de realitate e o convenţie unanim acceptată, de 
ce nu e acceptat şi conceptul opus, de irealitate, de existenţă a 
nevăzutului?! E ca opoziţia bine-rău, credem în opus pentru că 
el există tocmai ca să confirme conceptul iniţial din care 
provine. Atât de multe există pentru că noi credem în cele 
opuse lor... Unele dintre conceptele acestea transpuse în 
realitate sunt de necontestat ca şi fundament constatat, trăim, 
există există viaţă; nici nu e nevoie să credem în moarte, ea 

există oricum. 

Ideea că există o realitate ar trebui să confirme faptul că 
există o spiritualitate nevazută, însă percepută... Cu toate 
fiinţele care ne înconjoară dincolo de văzut, cu toate vocile 
auzite dincolo de concret, cu toate sentimentele care nu ţin de 
gândire sau de rațiune, ci pura emoție la intensitate mare... 
Aptitudinile spirituale nobile carg valorează atât de mult din 
punct de vedere uman... 

Azi, leagănul zilei m-a purtat de la Rai la Iad, de la înălţime 
la Abis... Sau mai bine zis, mi-a permis să-l percep ca imagine, 
mi-a dăruit bucuria viziunii despre contradicţiile artistului, 
despre procesul creaţiei, despre frământarea minţii asupra 
incapacității periodice de expresie... Un imens leagăn nevăzut 
între Cer şi Pământ... Veşnica apartenenţă umană lă divin şi 
teluric, veşnica contradicție umană între spirtualitate şi 
material... Azi m-am dat în leagăn între Cer şi Pământ. 

Unii se poartă ca îngerii... Nu am recunoscut niciodată 
vreun înger, chiar dacă poate l-am văzut, ca să ştiu cum trebuie 
să arate sau cum se poartă de fapt un înger... Dar acesta e unul 
dintre sentimentele asemănătoare faptului că simţi că vine 
ploaia... Unii se poartă ca îngerii... Nu neapărat exagerat de 
frumos, de politicos, de principial sau corect ci pur şi simplu au 
în gesturi divinul înnăscut... ca atitudine, ca energie emanată, 
ca ceea ce inspiră sau insuflă, prin energia spiritului sau prin 

vibraţiile ochilor... Oare toți oamenii de lângă noi au inimi? 
Dacă eu am, au toți? E un fapt unanim presupus şi acceptat de 
ştiinţă... Am văzut numai la unii inima în piept, la cei fără 
viață... Nu văd la oamenii cu care mă întâlnesc sau în aura 
cărora intru în fiecare zi... Dar eu am inimă? Simt că-mi bate 
ceva în piept şi i-aş deschide, să o primesc afară, în existența 
mea, în viața mea, dar nu pot să o fac... Simt lumina aceea 
pulsându-mi în piept, dar nu mi-am văzut niciodată inima... 
Oare eu am inimă? Inima mea e din lumină? E din soare? E din 
foc? E din mii şi mii de particule esențiale din Univers care să 
antreneze circuitul unui fluid care să-mi permită existența? Îmi 
imaginez că inima mea are forma unei sfere de lumină, unui 
glob incandescent şi inepuizabil ca energie, ca iubire... 

Îmi simt inima un glob de foc şi lumină care pulsează prin 
vene, prin ochi, prin buze, prin sânge cald şi spirit... Unii se 
poartă ca îngerii, adică cred că-şi dau seama că îşi oglindesc 
lumina în ceilalți... Globul, sfera de energie şi lumină, unii pot 
proiecta asta în ceilalți pentru a-i putea confirma existenţa... E 
un proces de dăruire automată reciproc... Oglindirea sferei îi 
permite acesteia întoarcerea la inițial, fără a-și pierde 
intensitatea, lumina, căldura, pulsaţiile... Îi permite doar 
iniţialului concretul imaginii de inimă, concretul conceptului de 
spirit viu... Unii se poartă ca îngerii... 

laurtul zilei de azi m-a înviorat şi mi-a tonifiat căptuşeala 
minţii. Odihnită şi uşoară, aproape fără niciun fel de efort, 
liniştită şi senină, răbdătoare, calmă, ca o salată peste care 
dressingul de iaurt light a făcut-o şi mai răcoritoare... Mă simt 
de parcă toată ziua am băut cafea la şuete... Am fost în parcul 
zilei de martie... Fără niciun freamăt, fără nicio frământare sau 
greutate intelectuală... Uşor ca zborul frunzelor toamna... Ştii 

ce se spune când cad frunzele pe lângă tine toamna? Da, ştii... 

O, boemitatea după-amiezei de primăvară ploioasă şi caldă, 
cu jazz, cafea şi ţigări parfumate... Da, eu, mine, sine, 
introspect, eu minunat... pe care l-am regăsit în tine, într-o 
formă care îmi place mai mult.... 

Acordurile chitarei în voalul jazz-ului mistic, boem... 

Până şi cafeaua după-amiezei e ljght... Light e şi percepția 
mea asupra ei... Numai percepția mea, pentru că ea în sine e un 
monstru gustos şi amărui... 

Nici măcar nu pot citi ce am scris în trecut, scrierile 
trecutului meu sunt pentru oamenii noi... Eu am plecat spre 
expansiunea mea spirituală... 

Şi plin de valenţe va fi faptul că fiecare va simţi diferit faţă 
de ceea ce e scris, va simţi diferit faţă de mine, faţă de cuvinte 
şi spirit, va gândi diferit faţă de aceleaşi trăiri exprimate, va fi 
diversitate sub intelectualitatea aceleiași umbrele... Spiritul 
meu generator de polemici, de imagini, generator de idei... Cei 
care mă cunosc mă vor iubi mai mult... 

Spaţiu simbolic al scrierilor mele, recipient limitat uman, 
material, prins în fizic, chimic, vizual... Mulţumesc 
spiritualului, metafizicului, gândirii absurdului... Și fumului 
aromat din țigareta de vanilie... 

Mistic albastru, fond albastru pe care este desenat oraşul, 
partea veche şi vibrantă a lui... Promiţător albastru cerneliu 
ploios al lui martie... Am pretenţia numai să mi-l însuşesc ca 
parte colorantă a amintirii momentelor mele de boemitate 
creative... Etern tremur urban al podelelor în timpul trecerii 
tramvaielor... Percepţie vibrantă a vieţii în diversitatea şi 
complexitatea momentelor ei... Logica mea adânc introspectă 
fură uneori atât de multe însuşiri de la emoţionalul irațional, 

atât de viu la mine... 

Cel mai greu e sa-mi ordonez ideile să iasă pe rând din 
capul meu... Încă nu stăpânesc ordinea ideilor mele, încă nu 
am controlul ordinii în care ele să se succeadă... Am atâtea idei 
care se îngrămădesc să vină pe hârtie, e ca şi cum aș acorda 
premii şi le-aş selecta pe primele care-mi cad din cap... E ca şi 
cum aş avea prea multe cuvinte pe care ar trebui să le rostesc în 
acelaşi timp... Probabil lingvistica ar trebui să mi se adapteze, 
să se adapteze haosului creativ din mintea mea... Câte idei am 
şi câte pun Jos... Probabil că sunt de zeci de ori mai multe care- 
mi zboară în diferite stadii ale vieţii lor... Dacă imaginabilul ar 
avea un plan concret, probabil ideile mele încă nerostite, 
nescrise, neîncepute, embrionii ideilor mele sau exemplarele 
lor mai în vârstă s-ar zbate într-o aglomeraţie teribilă... Ar fi un 
nou boom ideatic personal... 

Îticlă de gând cu margini tăioase, mă cuprinde beţia 
lichiorului de noapte, sub atingeri de mătase atât de fine din 
mâinile tale, mă mângâie cald privirea ta, sub care mi-am 
descoperit nişte valori adormite, mă învăluie braţele tale 
protectoare în casa dragostei mele.... 

Perspectiva morţii în tinereţe este una îndepărtată şi de 
neluat în seamă, de neconştientizat imediat, fără capacitatea 
dezvoltată din experiența de a accepta ideea neființei când 
însăşi fiinţa proprie nu a luat încă o viaţa a ei... Certitudinea 

faptului şi a perspectivei morţii în tinereţe şochează psihicul şi 
îi decojeşte fructul până la sâmburele de lumină, până la calmul 
luării în considerare al faptului în sine... Să te pregateşti să 
mori într-o jumătate de an, într-un an... Pur şi simplu să 
încetezi să mai fii, să încetezi să mai ai viață în tine, pur şi 
simplu să încetezi să mai respiri, să încetezi să-i iei în braţe pe 
altii şi să le zâmbeşti... Să încdfezi să mai fii copilul unora, 
prietenul altora, lumina celorlalți, nepotul unora, colegul altora, 
să încetezi să mai fii în tine însuţi, în corpul tău, să încetezi să 
le mai telefonezi sau să-i numeşti părinţi, colegi, prieteni, 
iubit... Trebuia să conştientizez că începeam să încetez să 
exist... Ca stare permanentă să încetez să zâmbesc... 

Trauma neputinței plănuirii timpului viitor, din cauza 
inexistenţei lui, trauma inadaptării la propriile vise din cauza 
neaparținerii lor... Oare cine îmi va prelua visele, oare ale cui 
vor fi? Efortul împăcării cu sine în faţa unei vieţi încă netrăite, 
sau parţial trăite, efortul adaptării la neființă, la fapte reci care 
nu ţin de tinereţe... Sicriele nu fac faţă vieții, crucea n-are de-a 
face cu anii mei, dricul nu e compatibil cu visele mele... Oare 
ai cui copil nou vor fi părinţii mei? 

Nefiinţa nu sunt eu, mama mea nu e şi a altui copil viu... 
Visele nu mai sunt ale mele, le cedez altora, viitorul nu mai îmi 
aparține, locul meu gol îl va umple timpul permanent al 
durerii... Eu vreau să mă aşez direct în pământ, în pământ pur, 
fără alte bariere între mine şi natura mea primordială... Inerţia 
imprimării durerii în ceilalţi va fi estompată de timp, cu greu, 
cu foarte greu, cu efort continuu şi permanent... 

Copilăria mea o las părinţilor, ghiduşiile le las bunicilor, 
energia mea o las celor ce trebuie să trăiască, iubirea mea 
nesfârşită şi caldă ţi-o las ţie, iubitul meu drag... Blândeţea 

mea o las copilului meu încă nenăscut, lacrimile mele vi le las 
vouă, celor din trecutul meu, împreună cu amintirea mea în 
razele soarelui... Bucuraţi-vă de bogăţiile mele în continuarea 
vieților voastre...  Bucuraţi-vă de  existenţele voastre 
minunate... Mă adaptez cu tot ce rămân marii linişti și marii 
odihne a trupului... Încerc să mă pregătesc pentru încadrarea 
mea în recipientul organic de pământ umed şi viu... Pământ 
viu învăluie un cadavru... Pământ bun ţine în braţe un copil 
mort. Pământ protector cu organismul lui mort şi aproape 
descompus... 

lubeşte-mă, pământ al morţii mele, ține-mi în braţe trupul 
uscat şi pune-mi mâinile la urechi să nu mai aud freamătul din 
interiorul tău, leagănă-mă, pământ pur şi fertil, ca pe copilul tău 
mort, fără acoperământ în faţa morţii; ţine-mi mâinile în 
mâinile tale şi mângâie-mi obrajii fără sânge, sărută-mi 
pleoapele fără mişcare; pământ bun, ţine-mă în braţe în faţa 
morții şi apără-mă de descompunerea timpului meu, spune-mi 
poveşti ca să uit că am murit, mângâie-mi părul de noapte; ține- 
mă în braţele tale negre şi calde, pământ bun, să mă aperi de 
frig noaptea... În noaptea mea viitoare şi perpetuă; pământ 
drag, să creşti flori din încheieturile mâinilor mele, să crești 
irişi din fineţea obrajilor apuşi; pământ bun, să creşti iarbă din 
mine... Dăruieşte viață din țesuturile mele ierbii tinere de 
primăvară... Ţine-mă în braţe, pământ cald, şi te ţin şi eu 
strâns, să mă aperi de frigul nopţii mele viitoare... Mă ţin şi eu 
de mâinile tale în care mă pierd de copil; mă ţin de trupul tău 
care mă descompune... Înveleşte-mă cu pătura temperaturii 
tale compacte de organisme vii... Pământ bun, povesteşte-mi 
cum era când eram vie şi luminoasă, adu-ţi aminte cum 
zâmbeam cu soare Şi ține-mă strâns... simt că adorm.... 

Îsli-e dor de mama, mi-e dor să mă ţină în braţe şi să-mi 
alunge temerile; mi-e dor de şuvoiul eliberator de lacrimi care 
îmi preced nopţile de linişte, de după marile panici... Mi-e dor 
de mama mea, nu de a altcuiva, mi-e dor de mirosul de prăjituri 
şi seri împreună şi mirosul de soare de vară... Dumnezeule, 
nimeni n-a mai mirosit a atâta soare vara ca mama; 
Dumnezeule, parcă tot soarele şi aerul verii s-a impregnat în 
tenul mamei... 

Mi-e dor de tine, mamă, alungă-mi temerile şi dă-mi 
certitudinea ocrotirii, mamă, ocroteşte-mă, mamă... 

Mamă, vorbeşte-mi despre cât de bine îmi va fi, spune-mi 
să mă gândesc la ceva frumos... Ţine-mă de mână când dorm 
în vacanţele de la facultate... Ţine-mă de mâna de copil, 
mamă, lasă-mă să te ţin de mână... Mamă, nimic nu era prea 
mult să te am mai mult lângă mine, nici chiar dimineţile 
panicate când te auzeam că trebuie să pleci şi fugeam în pijama 
să te mai prind un pic în uşă, să mă săruți pe frunte de rămas- 
bun... Mamă, ia-ţi o zi liberă şi stai cu mine în braţe, să-ți simt 
mirosul de soare al tenului... Doamne, mamă, stai cu mine de 
vorbă și hai să ne bucurăm împreună de plimbările la bunica; 
mamă, întoarce timpul şi strigă-mă să vin în casă, la tine, de la 
joaca cu păpuşile... Mai ştii când veneam în casă fără păpuşi, 
pentru că tu erai mai importantă? Tu erai păpuşa mea vie... 
Mai știi când aveai părul lung şi mă lăsai să te pieptăn... 
Întotdeauna îți încurcam părul... Și mai ştii, mamă, când 
veneai la serbări şi spuneam poezii... Oare ştii, mamă, cât rai 

îmi dăruiai când mergeai cu mine la cofetărie? 

Oare ştii, mamă, ce minunat imperiu de stări de bine ai 
creat în mine când îmi îngădutai să stăm împreună în pat în 
după-amiezele de weekend de vară cu cafelele noastre cu lapte 
în fața geamului deschis? 

Mamă, fă-mi o cafea din aceea bună de-a ta cum nimeni 
nu-i nimereşte vreodată dozele magice şi lasă-mă să stau cu 
tine... Fă să fie vară, mamă, şi după-amiază de weekend în faţa 
geamului deschis... Și după aceea mergem împreună la 
bunica... 

Ţine-mă în braţe, mamă, dă-mi protecția ta nelimitată şi 
lasă-mă să rămân acolo, să nu ştie nimeni de mine... Lasă-mă 
să-mi produc regresia până la copilul din trecut şi să te 
conştientizez în căldura blândeţii tale... 

Mi-e dor de tine, mamă, pentru că mi-ai dat viaţa mea; te 
iubesc necondiţionat pentru că eşti mama mea și nu a altui 
copil; mulțumesc că tocmai tu eşti mama mea și că tu mi-ai dat 
viață; mulțumesc, mamă, că m-ai purtat nouă luni, iubitoare şi 
caldă și mulţumesc că m-ai crescut şi m-ai ţinut în raiul 
înăuntrului tău... mulțumesc că mi-ai îngăduit viaţa şi 
privilegiul lumii mele, mulţumesc că l-ai ales pe tata să fie 
tata... Ţine-mă în braţe, mamă; dacă poţi, fă-mă din nou 
embrion şi poartă-mă nouă luni... şi dacă vrei, poartă-mă mai 
mult, poartă-mă nelimitat, nu-mi mai da drumul din tine, 
păstrează-mă caldă şi blândă, să mă aperi şi să-mi fie bine 
auzind numai sunetele interiorului tău... 

Mamă, mulţumesc că tu eşti mama... Mamă, ţine-mă în 
braţe şi nu mă lăsa, legănă-mă şi spune-mi să mă gândesc la 
ceva frumos... spune-mi să mă gândesc la bine... 

Mamă, ce bine că m-ai născut din tine... Nu-mi doresc 

nicio altă femeie de pe pământ ca mamă, tu eşti maternul 
absolut, şi nu ştii cât de mult îţi datorez din mine... 

Ţine-mă de mână cât dorm, mamă, dacă cumva mă răpeşte 
visul, să mă chemi înapoi, să mă ţii lângă tine... 

Mamă, păstrează-mă în tine şi nu mă mai lăsa în lume... 
Îmi ajunge lumea din tine... 


/ 
XXV 


Prins în retroactiv... În atâta oboseală că nici măcar nu 


mai există controlul asupra minţii... Există doar posedarea 
scrisului şi căderii gândurilor pe hârtie, în plina ei personalitate 
obsesivă... 

Când am lăsat liberă Trăirea să-şi aprindă luminile pe 
străzile din viaţa mea, mergeam deja pe o sârmă subţire, de ale 
cărei părţi se întindeau superbe şi nesfârşite în caracteristicile 
lor, Iadul şi Raiul meu; până la un moment, când ai control, nu 
începi să vezi dincolo de tine... Când totul devine independent 
de personalitatea ta, pierzi în faţa inevitabilului şi fatidicului. Și 
cum prin natura mea ocazional mă îndrept spre teoria asta 
câteodată, Flacăra din mine m-a împins spre ladul arzător... 
Dragă Trăire, prin câte chinuri interminabile în intensitatea lor, 
câte frământări şi câtă oboseală spirituală (nu neapărat nopţi 
nedormite, fiindcă Iadul, ca stare de spirit, implică o 
permanentă noapte interioară, un abisal întuneric al 
personalităţii), ah, dulce Trăire, câte focuri mistuitoare de 
spirit, câţi vulcani cu lava încinsă şi nimicitoare! 

Am stat o vreme în Iad şi i-am umblat străzile pietroase, pe 

sub cerul incandescent, prin toate colţurile panicii, îl ştiam 
bine, astfel încât lacrimile tale, binecuvântată Trăire, au devenit 
ploaia răcoritoare ce-mi stingea lava minţii... Ploaia ta cea 
mare m-a luminat şi m-a împins spre un drum necunoscut, mi-a 
calmat arsurile, teribilele arsuri interioare şi mi-au tonifiat 
amintirea speranței, reactivând-o. Până când, umblând pe 
străzile întortocheate din adâncul Infernului, am găsit o 
minunată fereastră însorită către Rai... Şi am început să învăţ 
că drumul spre Rai trece mai întâi prin lad, pentru a putea 
preţui mai bine minunea din noi, de dincolo de durerea 
incomprehensibilă de către cei neîncercaţi... 

Marile dureri ale spiritului, trecerea prin iad pentru iubire, 
care are tocmai toate însuşirile opuse iadului... 

Apa deșertului, lumina întunericului, întrezăresc în mine 
deşertul apei la întunericul luminii; dulcele amarului şi 
lacrimile bucuriei nu au înțeles niciodată, prin prisma lumii 
mele, amarul dulcelui din bucuria lacrimilor; şi picurii focului 
şi moliciunea stâncilor abrupte m-au considerat mereu copilul 
lor, din focul picurilor până în duritatea fineţii mării de sus, 
oglindită în soarele de jos. Viaţa n-a înţeles niciodată că marea 
de jos e soarele de pe laturile propriei prisme! 

Îmi cresc ierburi de undeva din clavicule şi e ciudat că nu- 
mi mai aduc aminte ce făceam înainte, simt că se mişcă ceva 
deasupra mea şi sub mine, nu mă pot mişca, locul e strâmt şi 
aspru şi mă ţine; e umed şi rece şi ierburile astea mă obosesc 
crescând atâta, aş vrea să le smulg, dar mâna îmi e ţărână cu 
ploaie şi vieţuitoare şi mă arde focul din băţul galben de la 
capul meu, m-am plictisit de locul ăsta, înconjurată de pietre 
albe, decupate în patru, văzând numai cerul ce-şi schimbă 
culoarea după ierburile ce-mi seacă puterile, mă arde flacăra 

aurie şi nu-mi dă pace mişcarea ce a intrat atât de adânc în toate 
oasele mele şi roade. Şi iarba va creşte mai departe în liniştea 
lespezii de mormânt ce mă apasă mai greu! 

Râd şi râd şi râd, cu o poftă nebună de viitor, mă bucur să 
mă arunc în răcoarea zorilor de fiecare zi! Râd şi râd şi râd, 
dansez pe câmpie, zbor deasupra aurului pe câmp, cresc în 
bătaia luminii zilelor de vară pură; râd şi râd şi râd și mă bucur, 
inima îmi e o minge magică de aur care emană lumină, şi râd, 
zbor, plutesc peste cerurile mele. Furtuna mea îmi aşează în 
ordine gândurile, vârtejurile mele de idei îmi produc o 
calmitate nesuferită, fulgerele îmi dau o nesănătoasă senzaţie 
de bine, flăcările, da, iubitele mele focuri din privirea ta, mă 
vindecă de mine; mă chinuie liniştea, mă bucură neînţelesul, 
vântul ce spulberă stâncile mă readuce la viaţa tonică, 
aruncându-mă în mare; şi flăcările, da, iubitele mele flăcări mă 
vindecă de mine. Cerul, cerul infinit mă obsedează cu insistența 
lui nesăbuită în a mă privi, în a mă şti, aş vrea să trag o perdea 
mată peste ochiul senin ce-şi bagă mereu nasul pe unde nu-i 
fierbe oala, pe unde poate fierb oalele altcuiva care chiar merită 
să-şi fiarbă vasele la focul meu. 

Dorm, îmi e atât de somn, atât de somn că aş putea să dorm 
tot filmul vieţii mele, sunt atât de obosită! Dorm! Vizionez 
multe secvenţe de film, acţiuni fantastice, metamorfozele 
spiritului, le văd, le-am văzut de atâtea ori încât am câteodată 
sentimentul că sunt ale mele când le visez; mă plisctisesc şi mai 
schimb laturile de recipient colorat haotic; ciudat câte părţi 
infinite are un simplu vis... Încă visez, încă dorm, senzaţia de 
irezistibil a oboselii și tentaţia odihnei nu au dispărut încă; mi-e 
cumva teamă că nu o să mă mai pot trezi, dar sunt atât de 
obişnuită cu aparenta stare de moarte; mă regăsesc în însăşi 

sub cerul incandescent, prin toate colţurile panicii, îl ştiam 
bine, astfel încât lacrimile tale, binecuvântată Trăire, au devenit 
ploaia răcoritoare ce-mi stingea lava minţii... Ploaia ta cea 
mare m-a luminat şi m-a împins spre un drum necunoscut, mi-a 
calmat arsurile, teribilele arsuri interioare şi mi-au tonifiat 
amintirea speranţei, reactivând-o. Până când, umblând pe 
străzile întortocheate din adâncul Infernului, am găsit o 
minunată fereastră însorită către Rai... Şi am început să învăţ 
că drumul spre Rai trece mai întâi prin lad, pentru a putea 
preţui mai bine minunea din noi, de dincolo de durerea 
incomprehensibilă de către cei neîncercaţi... 

Marile dureri ale spiritului, trecerea prin iad pentru iubire, 
care are tocmai toate însuşirile opuse iadului... 

Apa deşertului, lumina întunericului, întrezăresc în mine 
deşertul apei la întunericul luminii; dulcele amarului şi 
lacrimile bucuriei nu au înţeles niciodată, prin prisma lumii 
mele, amarul dulcelui din bucuria lacrimilor; şi picurii focului 
şi moliciunea stâncilor abrupte m-au considerat mereu copilul 
lor, din focul picurilor până în duritatea fineţii mării de sus, 
oglindită în soarele de jos. Viaţa n-a înţeles niciodată că marea 
de jos e soarele de pe laturile propriei prisme! 

Îmi cresc ierburi de undeva din clavicule şi e ciudat că nu- 
mi mai aduc aminte ce făceam înainte, simt că se mişcă ceva 
deasupra mea şi sub mine, nu mă pot mişca, locul e strâmt şi 
aspru şi mă ţine; e umed şi rece şi ierburile astea mă obosesc 
crescând atâta, aş vrea să le smulg, dar mâna îmi e ţărână cu 
ploaie şi vieţuitoare şi mă arde focul din băţul galben de la 
capul meu, m-am plictisit de locul ăsta, înconjurată de pietre 
albe, decupate în patru, văzând numai cerul ce-şi schimbă 
culoarea după ierburile ce-mi seacă puterile, mă arde flacăra 

aurie şi nu-mi dă pace mişcarea ce a intrat atât de adânc în toate 
oasele mele şi roade. Şi iarba va creşte mai departe în liniştea 
lespezii de mormânt ce mă apasă mai greu! 

Râd şi râd şi râd, cu o poftă nebună de viitor, mă bucur să 
mă arunc în răcoarea zorilor de fiecare zi! Râd şi râd şi râd, 
dansez pe câmpie, zbor deasupra aurului pe câmp, cresc în 
bătaia luminii zilelor de vară pură; râd şi râd şi râd şi mă bucur, 
inima îmi e o minge magică de auf care emană lumină, şi râd, 
zbor, plutesc peste cerurile mele. Furtuna mea îmi aşează în 
ordine gândurile, vârtejurile mele de idei îmi produc o 
calmitate nesuferită, fulgerele îmi dau o nesănătoasă senzaţie 
de bine, flăcările, da, iubitele mele focuri din privirea ta, mă 
vindecă de mine; mă chinuie liniştea, mă bucură neînțelesul, 
vântul ce spulberă stâncile mă readuce la viaţa tonică, 
aruncându-mă în mare; şi flăcările, da, iubitele mele flăcări mă 
vindecă de mine. Cerul, cerul infinit mă obsedează cu insistența 
lui nesăbuită în a mă privi, în a mă ști; aş vrea să trag, o perdea 
mată peste ochiul senin ce-şi bagă mereu nasul pe unde nu-i 
fierbe oala, pe unde poate fierb oalele altcuiva care chiar merită 
să-şi fiarbă vasele la focul meu. 

Dorm, îmi e atât de somn, atât de somn că aş putea să dorm 
tot filmul vieţii mele, sunt atât de obosită! Dorm! Vizionez 
multe secvenţe de film, acţiuni fantastice, metamorfozele 
spiritului, le văd, le-am văzut de atâtea ori încât am câteodată 
sentimentul că sunt ale mele când le visez; mă plisctisesc şi mai 
schimb laturile de recipient colorat haotic; ciudat câte părţi 
infinite are un simplu vis... Încă visez, încă dorm, senzaţia de 
irezistibil a oboselii şi tentaţia odihnei nu au dispărut încă; mi-e 
cumva teamă că nu o să mă mai pot trezi, dar sunt atât de 
obişnuită cu aparenta stare de moarte; mă regăsesc în însăși 

acţiunea de a dormi câteodată şi-mi amintesc prin vis chinul 
neodihnei, trecerea unui prag de desfigurare chinuită, lipsa 
groaznică a visului, asemănătoare cu chipul neinspiraţiei; n-are 
rost să mă trezesc, e bine aici, atâtea filme interesante, n-am să 
mă plictisesc nicicând. 

Muzica ploii ce-şi cheamă adierea alunecă spre undele altei 
mări de argint, rece şi ostilă, sub nisipul de piatră. Cade ultima 
picătură de cer stoarsă în mare, firavă, uitată de frigul ce i-a dat 
viaţă, albastră în cântecul ei ciudat; până şi marea e străină de 
picăturile ce-i udă apa sărată; ar vrea poate să fie de zahăr, 
dulce, cerată, s-a învineţit de atâta sare din adânc, i s-a făcut 
rău bietei mări, s-a albit de cumplita salinitate. Marea suspină 
după dulce! 

Carnaval fericit, cu măşti, zâmbete şi oameni, carnaval 
insultător sub chipuri de lut, sub feţe de porțelan, înșelătoare, 
mincinoase, ipocrite, sub mantale de catifea nobilă, pe poduri 
învechite, cu plante agăţătoare; carnaval deformat ce cuprinde 
spiritele în furtuna magică a gândurilor negre; carnaval 
blestemat şi trist, biet carnaval cu suflet de copil, cine ţi-a furat 
viitorul? 

Pe mine trec oamenii, pe mine cresc plante, pe sub mine 
trece o apă şi mă sprijin de două trotuare, sunt de piatră veche 
de mare, pe mine mă calcă zeci de picioare, mă macină vântul, 
stau piatră în soare, sunt al minciunilor, al îndrăgostiţilor, 
uneori al morţii, de pe care oamenii aleg să-şi poarte curentul 
spre mare, mereu mă uit la cer, în vântul oraşului trist, am 
văzut carnavaluri, o să mă mai treacă caravane, copitele îmi 
spun poveşti răstite cu tropăitul lor nervos, ploaia cade liberă şi 
mă loveşte, după aceea noroiul mă împovărează duios şi mă 
înveleşte, mai cade zăpada, ziua mă doreşte, noaptea mă 

doboară, mă mai mângâie vântul şi copilul cerşetor de la 
marginea mea ce mă îngrijeşte! 

Ai întârziat cu speranţa, Îngere, ai întârziat împiedicat de 
magia muzicii, m-ai făcut să aştept în van, m-ai tăcut să sper în 
deşert, ai întârziat cu hrana spiritului, Îngere, după ce te-am 
trimis eu adineauri? Ai uitat, Înger de piatră! Demon de foc, m- 
ai ucis cu întârzierea ta, ai trimis în foc aşteptarea de bitum! Te 
trimisesem la Ploaie să-mi aduci picături şi tu ai uitat, mi-ai 
adus în loc Timpul; ce să fac cu el, nu de Timp am nevoie, m-a 
urât şi el mai demult. Acum încep să mă doară orele! Of, Înger 
neghiob, unde te trimisesem? De ce ai uitat? Mai bine nu 
veneai înapoi! Te trimisesem plină de speranţă după picurii 
lacrimilor. Şi tu, Înger nesocotit, ai uitat! Demon viclean, Înger 
murdar, te-ai gândit în urmă, la consecinţele faptelor tale, la 
urmarea uitării tale infantile? Cum de mai poţi sta în cerurile 
albastre? Cum de te mai poţi suporta? Cum de mai poţi îndura 
umilirea, copil al gândurilor mele? 

Desfătarea în amintire, desfătarea în existenţe paralele ce 
coincide cu prezentul... Niciodată nimeni nu pierde nimic, 
există numai transformarea către alte planuri paralele cu 
prezentul nostru, fiecare plan avându-și prezentul propriu, 
incompatibil cu alt prezent paralel... Amintirea e aducerea 
aproape a prezentului nevăzut, aducerea aminte e apropierea 
planului paralel unui anumit moment al sinelui... Nimeni nu 
pierde pe nimeni, nimeni nu pierde nimic... Totul există în 
planurile din sine; transformarea şi marile treceri în alte planuri 
nu presupun neapărat dispariția fizică a celuilalt, nu presupun 
neapărat moartea, însă presupun întinderea imperiului de timp 
grăbit peste experienţa de legătură, peste trăirea de legătură din 
timpul în care firele de tensiune nevăzută s-au intersectat într-o 

viaţă... 

Ploate romantică de dimineaţă de primăvară, copil al ploii 
ce devine matură sub ochii mei, ce îşi dezveleşte maturitatea în 
faţa geamului meu, peste liliacul din faţa mea... Nu scutura 
crengile copacului gol, nu smulge mugurii primăverii lui, nu 
alunga razele de glas ale păsărilor dimineţii, ploaie-copil, 
mângâie-ţi florile, ploaie incoloră, fără adolescenţă, cazi drept, 
ploaie fără culori, ascultă-ţi pământul pe care-l uzi... devino, 
devino... devino matură... Aşa, din ce în ce mai puternică şi 
matură, mai grea peste aerul de soare, aproape erotică în 
căderea ta unduioasă, aproape erotică în repeziciunea picurilor 
tăi de pe crengi... Atât de frumoasă printre razele cerului spart; 
spargerile cerului, spargerile de spirit ale cerului înnorat, care 
fulgeră peste dimineaţa însorită... Spargerile cerului de luna în 
care a fost răstignit lisus; orice lună care poartă însemnul ăsta 
are o personalitate apropiată de fatidic, de primordial, de 
absolut, de cutremurător adevăr, anotimpul cutremurului din 
ceruri... Spargerile cerului poate că ne permit să tragem cu 
ochiul la picioarele sfinţilor de deasupra, poate unul n-o să fie 
atent şi o să cadă într-o zi din ceruri... Până și cerurile sunt 
sparte, până şi cerurile au spărturi, până şi cerurile au nevoie de 
reparaţii... 

A căzut ploaia dintr-o spărtură de cer, ca să îmbujoreze 
dimineaţa mea, dimineaţa cu gângurit de păsări mici, cu 
frumosul meu liliac adolescent din faţa geamului, care îşi are 
propria voce despre bucătăria sinelui său... despre bucătăria 
proceselor sale de a fi... Metamorfoza naturii care parcă învaţă 
să comunice între celulele sale; procesul cognitiv de însușire a 
expansiunii comunicative şi trăirii intense. Oare ce proporţie 
este între rai şi iad pe lume? Cât este rai şi cât iad? Raiul meu 

contravine raiului altora? Sau raiul meu e iadul altora? Oare ce 
fac copiii lumilor sărace în raiul dimineţii mele? Îşi trăiesc 
iadul nemărginit? Oare vor şti vreodată raiul lor? Sau raiul lor e 
mult mai mic, ca să le permită desfătarea inconştientă în viaţa 
proprie lor, către paralelul lor propriu, prezentul nepierdut. 

Simt câteodată cum sunt proiectată retroactiv în amintirile 
celorlalți, cum le trăiesc timpul tregut în prezentul meu; trăirile 
cu diversele lor intensităţi sunt absorbite de capacitatea de a 
simţi pentru ceilalți, spiritul se comportă adesea ca o ansă 
strângătoare de energii din trecutul celorlalți; e dureros 
câteodată pentru sine să poată duce atât, să-şi testeze limitele 
de suportabilitate pentru câte emoţii strânge din jur... Însă aşa 
se descoperă flexibilitatea sinelui, elasticitatea lui, astfel se 
antrenează capacitatea de expansiune emoțională şi spirituală... 
Astfel evoluţia personalităţii îşi găseşte un scop în abilitatea de 
a suporta un sine dureros. 

Dacă mă gândesc bine şi conştient, orice îmi provoacă o 
semi-trecere în planul paralel al altui prezent, găsesc un spirit, 
o emoție în orice trăire îmi este permisă prin simţurile mele, 
orice moment al zilei are o personalitate proprie şi totuşi 
asimilabilă unui alt moment din trecut; orice moment îşi are 
omologul său în amintire... O după-amiază ca asta îmi aduce în 
simţuri cafeaua bunicilor, mâna mirosind a apret a bunicii 
mele, senzaţia acută că o ţin în braţe, că îi înconjor mijlocul şi 
că mă apără cu dragoste... Atât de vie e amintirea că însăşi 
partea mea dreapta de corp şi cap îşi aminteşte tactil senzaţia, 
mâinile mele ar putea, fizic, să o înconjoare din nou şi ea ar 
încăpea acolo, perfect, fără niciun centimetru greşit... Spiritul 
meu poate oricând să reproducă mirosul şi gustul de ceai de 
când eram copil mai mic, poate exact să simtă aroma de tei 

neîndulcit pe care nu am mai găsit-o niciodată, nicăieri... 
Căutarea amintirilor în planul prezent sau viitor? Iluzie! 
Găsirea amintirilor se face prin aprofundarea lor, prin 
fundamentarea unei structuri paralele de emoţii față de trecut... 

Simt atât de acut esenţa dimineţii inundate în soare, 
dimineaţa de mijloc de săptămână, amintirea atât de puternică a 
senzaţiei din casa bătrânilor mei iubiţi... Casa lor trăieşte în 
mine, senzațiile lor sunt pliate peste ale mele, ei sunt eu 
câteodată... Mi-e dor de ei, mi-e dor de mine când eram cu ei, 
mi-e dor de mine copil cu ei, mi-e dor de copilul-nepot al 
bunicilor mei... Amintirea prezentului meu e omoloapă 
senzaţiei permanente din inima mea... Chiar dacă se va face 
trecerea în alt plan, chiar dacă planurile nu se vor mai întâlni 
niciodată, chiar dacă copilul-nepot al bunicilor mei nu va mai fi 
nicicând... 

Dar odată ce se găseste puterea de însuşire a acestor 
sentimente în nucleul fiinţei, evident că puterea de iubire va fi 
mai mare; nu are de ce să-mi fie frică dacă iubesc atât, nu îmi 
poate smulge nimeni spiritul din mine sau nu îi poate smulge 
nimeni spiritului meu însuşirile sale; deschiderea inconștientă 
spre viaţă şi emoţii şi durere căptuşeşte sinele şi îi protejează 
esența; iubesc mai mult pentru că am simţit mai mult, iubesc 
înconjurătorul meu pentru că el mă primește cu blândeţe, el îmi 
primeşte fiinţa fizică, pentru că spiritul meu să poată evolua; 
odată ce ai deschiderea spre durere, nu se poate întâmpla nimic 
altceva dureros; pentru ca îți ştii şi îţi porți sinele în tine; odată 
ce iubeşti atât, nu ai cum să nu iubeşti durerea din tine... 

Pierdută aici, în adâncul casei mele, pierdută în adâncul 


din mine, ascunsă în colţul cel mai ascuns al intimului meu, 
unde nimeni să nu ştie că exist, njmeni să nu mă vadă sau 
nimeni să nu-şi amintească de mine, să aibă toți o permanentă 
stare de amnezie despre mine, numai să simtă iubirea cu care îi 
înconjor, să le trimit deasupra toată dragostea mea fără să îi 
împovărez cu prezenţa mea, să le fiu dispensabilă amintirilor ca 
să-i pot proteja mai bine, să-i pot înconjura cu dragoste, să am 
controlul panicilor lor în legatură cu mine... Pierdută aici, în 
colţul ăsta micuţ şi întunecat de lume, numai cu dragostea mea 
în suflet, dragostea mea care mă pune în mişcare şi care mă 
animă, dragostea mea ce-mi oferă echilibru şi linişte şi mă 
deschide spre lumea din mine ca să pot găsi lumea de dincolo, 
dragostea mea cu calmul şi liniştea ce-mi oferă raiul clipelor. 

O să-mi pară rău când voi muri, o să-mi pară rău că las 
viaţa asta şi atâta dragoste în urmă; mă simt atât de comod să 
trăiesc, mă simt comod să înot în oceanul de viaţă; ce altă 
frumuseţe mai mare decât să trăieşti şi să ai parte de atâta 
dragoste... Va trebui să mă adaptez unei alte naturi de neființă; 
şi o să-mi pară rău că nu o să mai fiu în starea aceasta, de corp 
viu şi animat... Dacă o să fac un bine, o să las în urmă 
dragostea mea celor pe care îi iubesc, ca părinţi, iubit, prieteni, 
oameni... Dacă asta înseamnă să le fac un bine, îmi las eu în 
urmă dragostea, le-o las lor, să-i încălzească şi să le lumineze 
existenţele, nu iau nimic cu mine, spiritul meu îmi e de ajuns, 
am strâns atâta lumină de la ceilalţi cât am trăit, am simţit atâta 

căldură şi iubire încât spiritul îmi e plin de bunătate, pot simți 
numai rai, nu am cum să am parte de altceva; şi cât am fost în 
viaţă am avut parte de mai mult rai, l-am descoperit în timp şi 
cu dureri, dar marile dureri ale spiritului şi-au găsit raiul 
permanent. 

Pierdută aici, în micul colţ din camera în beznă, aşteptându- 
te cu inima plină de dragoste, iubitul meu, simt că aş putea 
scrie zile şi zile, până te-ai întorce la inima mea. 

Mă animă bucuria că va veni o nouă zi şi voi avea parte de 
ea, mă voi bucura să le trăiesc cu dragostea în inima mea; mă 
bucur că am privilegiul să fiu eu, nu mi-aş dori să fiu nimeni 
altcineva din lumea întreagă. 

Vântul atât de puternic care spulberă embrioni de 
primăvară celestă... Plouă cu embrioni de primăvară, cu 
primăvara încă neformată în uterul pământului... Violent 
durerii vântului care se opune destinului primăverii, pare un 
întreg spectacol pe o imensă scenă a decurgerii vieţii, această 
poveste cu personaje abstracte. 


XXVII 


lubitul meu, strânge-mă tare în brațe şi nu mă lăsa să urmez 
calea visului... Mi-e teamă mereu că nu mă voi mai trezi să te 
sărut dimineața... Ţine-mă strâns în brațe şi ţine-mă în viață, 
ține-mă în viața din tine, povesteşte-mi cât de frumoasă e 
lumea şi arată-mi ce suflet frumos ai, povesteşte-mi despre noi 
şi despre viaţă şi despre ghiduşiile tale, sărută-mă şi plimbă-ți 
mâinile fine prin părul meu şi sărută-mă pe frunte... Sărută-mi 

mâinile şi pune-le pe faţa ta, să te pot înconjura cu delicateţea 
lor, ca azi-dimineaţă, iubitule, când ai fost atât de dulce în 
îmbrăţişarea mâinilor şi apoi a gleznelor mele. 

Nici n-ai să ştii vreodată cât de mult m-am îndrăgostit de 
tine de când ai făcut singurul gest magic ce mi-a stârnit macro- 
feminitatea şi m-a aruncat într-un vârtej de sentimente total 
necunoscute mie până acum,Ân seara când ai venit şi minute în 
şir mi-ai sărutat încheietura mâinii stângi... Era singurul gest 
care m-ar fi făcut vreodată să uit de mine prin tine, şi tu l-ai 
simţit şi ai făcut exact asta, m-ai pierdut în tine şi mi-ai dăruit 
lumea de sentimente din mine, prin prisma ta, prin prisma a 
ceea ce simt pentru tine; în seara aceea, încheietura mâinii mele 
stângi şi-a cunoscut nemurirea, probabil peste mii de ani, 
păstrată într-o mica raclă, mâna mea îşi va găsi sanctiatea 
iubirii recunoscute; şi azi-dimineaţă, când mi-ai sărutat mâinile 
şi mi-ai aşezat podul palmei peste obrazul tău, mi-am dorit ca 
momentul să ţină o veşnicie, să nu se mai termine nicicând, mi- 
a părut rău cu infantilitate că nu pot opri timpul, de parcă tot 
timpul dragostei mele mi-a trecut prin faţa ochilor... 

Atâta fericire stârneşti în fiinţa mea, atâta linişte şi bucurie 
de viaţă şi răbdare de a trăi toate clipele alături de tine cu 
nesfârşita bucurie, bucurându-mă de lumina ta... Strânge-mă în 
braţe şi nu mă lăsa să respir alt aer în afară de cel dintre noi... 
Nu mă lăsa visului, mi-e teamă că nu-ţi voi putea răspunde 
când mă vei striga, mi-e atât de teamă să rămân singură fără 
tine, nici nu ştii câtă teamă am de momentele fără tine, ţine-mă 
strâns în braţe, apără-mă de lume, strânge-mă aproape de inima 
ta pe care o simt dimineţile bătând prin mine însămi, al cărei 
ritm mi-l însuşesc mereu înainte să deschid ochii, ca să pot 
zâmbi unei alte zile... Dragul meu, lumina mea, oare ai să ştii 

vreodată ce stârneşti în inima mea? lubirea mea, uită-te la mine 
cu ochii tăi plini de foc şi soare, uită-te până în capătul minţii 
mele, inundă-mi spiritul cu lumina ochilor tăi, luminează abisul 
emoţiilor mele... 

Şi mai ales, ţine-mă strâns în braţe, nu-mi da drumul către 
alunecarea din vis, ţine-mă aproape de focul din tine ca să pot 
trece o nouă noapte, mi-e atât de teamă de noaptea mea! 
Ocroteşte-mă în strângerea braţelor tale, unde nimeni niciodată 
nu-mi poate face rău... Fă-te cer peste mine şi apără-mă de 
ploaia rece... O să mă ascund în raiul trupului tău. Frânge-mi 
oasele în braţele tale şi ascunde-mă ca pe o mică pasăre a 
paradisului în colivia din inima ta; îmi voi regăsi atât de liber 
zborul prin grădina spiritului tău, ţine-mă în braţe şi dăruieşte- 
mi infinita bucurie a păstrării mele lângă tine, nu-mi da drumul 
să plec nicăieri, smulge-mă din visul teribil şi adu-mă lângă 
tine şi potriveşte-mi inima în locul lipsă al inimii tale, te 
învelesc cu aripile mele albastre... Nicicând nu şi-au cântat 
păsările paradisului mai frumos fericirea! 

Picurii sunetelor simple şi descompuse din jurul meu îmi 
țin companie în micul colţ întunecat de casă unde m-am ascuns 
în mine însămi ca să scriu... În mica mea colivie de întuneric 
liniștit unde-mi zburdă nestingherite ideile libere; experienţa 
scrierii e mai valoroasă odată cu vârsta sau cu experienţa trăită? 
Ce se schimbă la calitatea scrisului odată cu vârsta? Sau mai 
bine zis, are calitatea scrierii de-a face mai mult cu experienţa 
trăirii sau cu vârsta? Cu diluarea sau cu condensarea 
experienţei trăite? Poate experienţa condensată în anii tineri să 
fie egală ca şi calitate a scrierii sau mai bună ca şi experienţa 
diluată în vârsta mai înaintată? Frumoşii demoni ai oboselii 
vârtejului de idei îşi exprimă şi mai acut dorința de a se 


96 


Visul fluturelui albastru 


exprima prin transa indusă... Nu pot permite intruşilor să intre 
în experiența mea, nu pot permite ca ea să fie alterată de spirite 
din alte şi alte lumi sau din acele prezenturi paralele şi neuitate 
ci atât de trainic exprimate prin vise. Fantasme ale nopţilor 
mele prinse în chingile ideilor viitoare, zeci de idei încă 
neformate pe deplin aşteaptă să fie exprimate... Ah, dulcea 
posibilitate de exprimare când ea există, permisiva libertate de 
a transpune în cuvinte emoţiile! 

Cumplite vise cele în care insomnia e vie, cumplite nopţi de 
nesomn viu; dorul de a fi copilul părinţilor mei din nou; 
cumplite vise cu demoni şi spirite care îmi dezechilibrează 
spiritul fragil şi deschis înspre lume; cu braţele deschise spre 
soare se primesc Şi îngeri şi demoni, filtrul braţelor deschise nu 
funcționează, nu există plasă de susținere pentru îngeri; 
deschiderea spre durere permite şi cunoaştere şi declin, şi 
bucurie şi tristeţe, zâmbetul către viață permite şi lacrimi... 
Braţele deschise permit şi iubirii şi durerii accesul în aceeaşi 
măsură, e procesul de întregire în cele mai mici detalii a 
personalităţii prin lecţiile despre spirit. 

Cumplite vise despre neputinţa de a mă trezi din visul 
continuu, din visul care mă va răpi din trupul meu pentru a mă 
dărui unei alte dimensiuni a spaţiului şi timpului; cumplita 
zbatere a fiinţei interioare despre captivitatea în teama de a nu 
mă putea trezi vreodată din Marele Vis fără a-i iubi îndeajuns 
pe ceilalţi; cea mai mare teamă constă în faptul că nu-i iubesc 
îndeajuns pe ceilalţi sau că nu-i voi face să înţeleagă vreodată 
cât de mult îi iubesc; cât pot să le dăruiesc din lumina mea... 
Cât de mult îi pot proteja în faţa temerii de a mă avea departe 
sau în faţa temerii sentimentului de dor nesfârşit; cât de mult le 
pot induce dispensabiliatea față de mine şi să le arăt în același 

timp cel mai înalt grad de dragoste din inima mea? 

Dansez adormită pe jumătate între cuvinte aşezate haotic pe 
scara timpului meu pe care urc şi tot urc şi nu mai uit înapoi de 
teamă să nu cumva să cadă cuvintele de pe trepte, cuvintele 
care stau cuminţi în urma mea şi-mi facilitează urcuşul lin; 
dansez în fumul de tămâie albastră în noaptea gândurilor mele 
despre conştientizarea morţii mele, mă învârt în cercuri 
imaginare care formează orbite în jurul soarelui din interiorul 
meu şi mă transform în sâmburele de caisă dulce dintr-o vară 
trecătoare... 

Dansez în aerul nopţii de primăvară mistică şi rece şi nu mă 
tem de consecineţele viselor mele pentru că spiritul mi-e 
căptuşit cu dragoste... Urc pe scara cuvintelor mele abstracte şi 
dau praful la o parte şi lustruiesc pantofii îngerilor-păpuşi de 
catifea de pe rafturile norilor, atât de sus am ajuns în urcuşul 
meu spre cerul lingvistic; mă las plutind uşoară pe o geană 
imensă de cărbune care desenează în mişcarea ei de rapid eye 
movement un spaţiu idilic şi romantic de abisal nocturn... Mă 
dau jos şi ajung în barca de pe râul de marmeladă şi aud pentru 
prima dată în melodia pe care o ascult din infinit o voce de 
femeie pe care nu am mai auzit-o până acum... Râul meu de 
marmeladă nu are nevoie de bărcuţe pentru transferul spiritelor 
către câmpia de vise, pot merge pe apa râului de marmeladă, 
pot păşi pe apa sa nemişcată; dacă nu e apă curgătoare, de unde 
oare ştiu că e râu? Ce oare mă inspiră să dansez către câmpia 
de vise? Visele cui? Oare orice spirit îşi lasă sacul cu vise pe 
câmpia asta nețărmuită înainte să plece spre regăsire? 

